text:
Ta bai basha kas kaminda Hitler a nase, abou.
Ta bai basha e kas kaminda Adolf Hitler a nase, abou. Hitler a nase dia 20 di aprel 1889 den e edifisio bieu. E edifisio ta keda den e parti yamá Branau am Inn na Oustria. E minister oustriako pa Asuntunan di Interior, Wolfgang Sobotka, ta haña ku solamente lo mester bin un bòrchi ku splikashon di e sitio, riba e edifisio nobo. Di e forma aki Sobotka ta sigui e konseho di un komishon tokante e asuntu. Riba e lugá kaminda e edifiio bieu tabata, ta bini un instituto sosial òf un organisashon di estado. Asina ta kita tur rekuerdo pa ku e diktadó aleman. Hitler muri dia 30 di aprel 1945 den su shèlter na Berlin.


c: text/html

text:
WILLEMSTAD — Despues di a rekonose i rekorda sr. Jozef “Boy” Plaate den aña 2021 pa su aporte na desaroyo di ahedres lokal, Curaçao Youth Chess Institute lo dedika e torneo eskolar di ahedres di aña 2022 na otro baluarte di felis memoria: sr. Omalio Cesareo Merién.
Mayoria hende konose sr. Merién komo esun ku a lidera era nobo di Karnaval na Korsou. Pero sr. Merién tabata tambe un ahedresista pashona ku a duna hobenan les di ahedres den diferente bario na Korsou i pa 10 aña largu a presenta e programa `Ahedres na Plaka Chiki` na TeleCuraçao. Sr. Merién a sostene ahedres den area administrativo den diferente funkshon. E tambe tabata para tras di organisashon anual di e famoso Amstel Schaaktoernooi ku tabata konta ku partisipashon internashonal durante dekada 70 i 80.
Curaçao Youth Chess Institute lo honra sr. Omalio Merien pa su gran aporte, dedikando e torneo eskolar di ahedres pa alumnonan di skolnan basiko i avansa na su memoria.
Fecha: Djadumingu 5 di yuni
Luga: Frater Aurelio SBO (Pietermaai).
Registrashon: 13:30-13:50 `or i inskripshon ta fl. 5,- pa persona.
Di e forma aki, Curaçao Youth Chess Institute ta sigi duna rekonesementu na nos baluartenan di ahedres lokal, pa nan keda rekorda. Gradisimentu ta bai na famia Merién ku a sponsor e trofeonan pa nos kompetensia eskolar.
Pa mas informashon por tuma kontakto ku sr. Jimmy Izijk na: 512 0007

robotstxt: allowed

filter: keep


text:
Kevin (te na man drechi) durante fiesta di independensia di Jamaica na 2010 na Montaña
Awe ta shete aña ku Kevin Jesurun a muri ora su avion a keda alkansá pa un rakèt riba Ukraina. Mi ta reprodusí un artíkulo ku mi a skibi 2 aña pasá.
Yüni 2010, Kim Kevin Jesurun a traha un sita ku mi na restourant Golden Star pa papia di su ambishonnan polítiko. No tabata un sorpresa pasombra semper mi tabata mira Kevin presente ku su kámara, sintá na un kaminda stratégiko den sala, pa e filma kualkier aktividat tokante mr. dr. Moises da Costa Gomez (Dòktor). Dòktor tabata su éroe polítiko. E mester a haña esaki di su tata, Tula Jesurun, ku e.o. a sòru pa e estatua di Dòktor riba Gomezplein. Un dia mi tabatin gana di wak bèk un diskurso ku mi a tira tokante Dòktor. Mi a bèl Kevin p’e grabashon en kuestion. Pa mi sorpresa Kevin a bisa ku e tin mas ku 100 kasèt grabá pero nunka e ta pone riba e kasèt kiko tin grabá. Kevin a bira konosí pa mi komo un hende ku “whatever he did, he did it his way”.
Bèk na e kombersashon na Golden Star, Kevin su motivashon mayó pa drenta polítika tabata e manera ku nos ta maltratá bestia riba nos isla. Tambe e a insistí ku e ke number 11 riba lista. Su motibu? E tabatin su lema kaba: “Jesurun t’esun riba diesun”. Kevin a haña nr. 11. E a risibí 12 voto. Sinembargo e a soña pa haña 11 voto.
Pa 2012 e a bandoná polítika i a dediká su bida na biaha, prinsipalmente Asia. Su último buelo tabata di Amsterdam pa Kuala Lumpur ku Malaysia Airlines buelo # 17 riba 17 yüli 2014. Un rakèt intenshonalmente lansá a eksplotá e avion riba teritorio di Ukraina matando tur pasahero i tripulante. E tabata e úniko Yu di Kòrsou na bordo.
Su prekupashon pa ku animal semper a keda bibu. Nos último kòmbersashon telefóniko tabata hustamente tokante di e konsepto di lei ku mi tabata prepará ku mas hende na fabor di bienestar di animal. Mi a proponé na 2016 pa dediká e lei na Kevin Jesurun lokual aparentemente un Parlamentario aktual ta sostené. Ta di spera ku pronto e lei keda tratá.
Mayan ta 5 aña ku Kevin Jesurun a keda ranká for di nos. Forsa na su famia i amigunan rònt mundu.
Wilemstad, Kòrsou


text:
KRALENDIJK – Havenmeester Gunter Flanegin den un entrevista ku Radio Live 99.9 FM, a papia tokante e boto ku ta karga e nòmber Goto.
“Djabièrnè último a saka Goto for di laman, ku ta un boto ku ta pèrtenesé na BOPEC. 30 aña largu BOPEC a hasi uso di e boto pa mara barku ku tabata bin Boneiru. Aparte di tabata usa Goto na BOPEC, a us’é na Playa tambe pa yuda ku maramentu di barku. Ya pa 6 luna kaba Goto ta for di servisio, ya ku e no ta kumpli ku e reglanan di seguridat marítimo. Nos no tin un idea awor ku a saké for di laman, si ta bai drech’é mirando e situashon ku BOPEC ta den. Hopi tempu mantenshon no a tuma lugá na e boto i no a wòrdu inspekshoná. Esei a pone ku inspekshon di nabegashon a duna òrdu ku e boto no por kontinuá den servisio.
E boto ku ta karga e nòmber ‘Veloz’, fin di siman aki ta drenta laman pa kontinuá ku e servisio. E ta riba tera pa algun trabou di mantenshon. Aparte di ‘Veloz’ tin ‘Patricia’ ku tambe ta yuda ku e trabounan momentu ku ta nesesario,” havenmeester Flanegin a menshoná.


text:
E unico manera pa Aruba surpasa e retonan ta door di union di e arubianonan orguyoso
ORANJESTAD – Durante e ‘Conferencia 35 aña Status Aparte- Aruba Ta di Nos Tur’, Gobierno di Aruba a ricibi tambe un bunita mensahe di Sr. Robby Beukenboom, ex-mandatario di Boneiro.
Den su mensahe e ex-mandatario di Boneiro a expresa palabra di felicitacion pa tur arubiano pa e 35 aña di Status Aparte. Sr. Beukenboom a bisa cu autonomia y gobernacion propio ta algo sagrado. E ex-mandatario a trece dilanti cu Pais Aruba a pasaden hopi retonan ultimo 35 aña, cual no tabata facil pa e pueblo Arubano, manera entre otro ceramento di a refineria, CAFT, pandemia, COHO y Landspakket. ‘E unico manera cu Aruba por a surpasa e retonan aki ta door di union di arubianonan cu ta orguyoso di nan Pais y hunto boso tur lo por logra esaki’, tabatapalabranan di Sr. Robby Beukenboom, un gran amigo di PaisAruba.


text:
Den cuadro di e concepto di ley ontwerp-Landsverordening houdende wijziging van Boek 1 van het Burgerlijk Wetboek van Aruba en het Wetboek van Burgerlijke Rechtsvordering van Aruba in verband met het bevorderen van voortgezet ouderschap na scheiding (bevordering voortgezet ouderschap en zorgvuldige scheiding) firma pa Minister Bikker den un reunion dia 20 di April 2021, caminda mayornan lo tin di regla asuntonan concerni pa cu nan yuinan den un PLAN DI MAYOR mi lo manda boso splicacion di esaki.
Un PLAN DI MAYOR ta un contrato stipula pa ley na unda mayornan di muchanan menor di edad ta palabra riba preto cu blanco con nan lo comparti e responsabilidad di nan yuinan prome cu nan separa.
E contrato aki ta conta pa mayornan cu ta casa y ta bai divorcia, pa mayornan cu tin un geregistreerde partnerschap y/of un samenwoningscontract y ta bai separa, pero tambe e ta conta pa mayornan cu nunca a casa y simplemente ta biba hunto.
Den e contrato tin 9 tema principal, y cada tema principal tin algun articulo cu e mayornan por añadi of laga afo, dependiendo na nan situacion personal. E siman aki mi lo concebtra riba tema number
1. Articulo
1 – Ehecucion conhunto di autoridad paternal
1.1 E mayornan ta haya cu ta na bienestar di nan yiunan menor di edad/nomber … di yiu(nan) pa despues di divorcio nan sigui eherce conhuntamente e autoridad paternal riba nan yiunan.
Nan ta haya tambe importante pa e contacto entre e yiu(nan)/nomber … di yiu(nan) y mayornan wordo influencia lo minimo posibel. E mayornan lo promove tambe pa e yiu(nan)/nomber … di yiu(nan) tin e miho contacto posibel cu cada un mayor.
1.2 E mayornan mester haci lo posibel pa dirigi nan mes na/acerca otro cu respet, na un manera constructivo y cu sensates ora cu ta trata asunto relaciona cu e yiu(nan)/nomber di yiu(nan).
(Atencion: por amplia si ta desea) Asina cada siman lo mi manda boso splicacion di e temanan di un PLAN DI MAYOR. Paso ta un mayor ta un responsabilidad comparti pa semper!


text:
No ta prome, ni di dos y tampoco di tres biaha cu polis ta presenta na Harmony Apartments na Ponton pa caso di estafa. Diasabra atardi tabata mesun storia. Polis a presenta na e dicho compleho pa intermedia entre grupo di turista cu e propietario. Semanalmente polis ta presenta na Harmony Apartments pa caso di estafa.
Awe un grupo di turista ta keh’e propietario di ranca cen di deposito for di nan y no kier entreg’e bek. Algun siman atras tabata mesun situacion, caminda e turistanan a conta cu e propietario ta drenta nan camber sin autorisacion y ta paga airco. Tin denuncia entrega caba, e biaha aki e grupo di turista a sigura cu nan tambe lo entrega denuncia contra e propietario.
A duna e propietario su oportunidad di vocifera. El a saca un contract skirbi na man caminda e ta opina cu e grupo a yega prome cu ora. Ta spera cu pronto autoridad local actua contra e señora aki, cu ta dunando Aruba un mal nomber internacionalmente.


text:
Kobi Karp, arkitecto y residente di Miami a bisa cu investigadornan lo dura lunanan largo pa investiga kico a causa e colapso di edificio Champlain Towers na Surfside.
Pa asina determina e causa, segun lo haci ingenieria forensa pa wak dicon un parti di edificio lo cay y otro a mantene na pia ta un misterio. Karp a menciona cu e edificio no ta bieu, el a keda construi na 1981.
Tin hopi edificio cu a keda construi na 1920 y 1930 ainda ta bon riba nan pia. Ingeniero structural, Kit Miyamoto tambe a bisa cu por ta e corosion di metal den e columna, e asentamiento of hundimento di area na un ritmo diferente of combinacion di diferente factor.
Un ingenierto a expresa su preocupacion pa daño structural na e condominio na Miami na un informe 2018. Un informe completa casi tres aña prome cu e colapso di e compleho di condominium Champlain Towers na Miami, varios punto di preocupacion.
E informe di october di 2018, a inclui un serie di documento di registro publico cu a keda publica na ciudad di Surfside, Florida. The New York Times tabata e prome medio di comunicacion pa publica e storia di e informe aki.
E informe ta un termino cu ta describi area di concreto den mal condicion. E informe tambe a señala cu tin mal reparacion anterior y cu varios cosnan tabata fayando.
El a señala cu e reemplaso di e plataforma existente lo ta extremadamente costoso, elo perhudicial y lo crea un perturbacion importante pa ocupante di edificio di condominium.
E informe no a duna ningun indicacion cu e structura lo ta den riesgo di colapsion. El a keda completa pa Fran Morabito di Morabito Consultants, kende no a ofrece comentario.
E alcalde di Surfside, Charles Burkett, a bisa cu a recomenda e residente di Torre Nort di Champlain Towers pa evacua pa asina tin precaucion.


text: Diamars merdia varios ciudadano tabata pafo ta wak e solo. Riba social media tambe por a tuma nota di tur hende sacando potret di esaki. Aki por a mira un “halo” rond di dje, e phenomeno optico aki ta causa door di nubianan fini y halto yen di crystal di ijs. Door di e refractie di e lus di solo door e ijs ta crea un effecto di un “halo” cu tur color di regenboog rond di e solo. Cierto partinan por asta mira un di 2 circulo mas grandi rond di esaki tambe a causa di nubianan halto y fini yen di crystal di ijs.


text:
Kralendijk – Hendenan na Boneiru ku no ta kompletamente bakuná por pasa un tèst grátis di corona ora nan ta biaha pa eksterior. Ta trata di hende ku ainda no a logra bakuná kompletamente.Mucha di 7 te ku 18 aña, hende muhé ku resientemente ta na estado òf ku tabata na estado, ta kai den e grupo akí. Pashèntnan ku debí na nan situashon médiko no por a pasa angua tambe por hasi e tèst grátis di corona.
Ta ofresé e tèst grátis na yüli i ougùstùs di e aña akí. Tin pais ku ta pone un tèst di corona obligatorio pa mucha for di 7 aña. Pa e motibu akí ta ofresé e tèst grátis di corona na mucha di 7 te ku 18 aña. Biaheronan boneriano ku ta biaha bèk for di Hulanda pa nos isla, por hasi e tèst grátis di corona na Hulanda. Pa mas informashon: rijksoverheid.nl.
Na Boneiru por hasi petishon pa e tèst grátis na https://www.bonairesafetravel.org/bonaire-residents Via e lenk biaheronan por traha un sita. Ta hasi e tèst na Marriott Hotel, Kaya Internashonal 2. Via email ta manda resultado di e tèst.
Tur hende na Boneiru por pasa angua. Mucha for di 12 aña tambe. Traha un sita pa esaki via 0800 0900 òf bai e kompleho deportivo na Kaya Amsterdam riba e dianan pa pasa angua. E dianan pa pasa angua ta riba página di Facebook di Gobièrnu di Boneiru i riba www.bonairecrisis.com
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
WILLEMSTAD- 30 di yüni 2020 – Resientemente Ofisina di Turismo di Kòrsou (CTB) den kolaborashon ku Ministerio di Salubridat Públiko, Medio Ambiente i Naturalesa (GMN) i Ministerio di Desaroyo Ekonómiko(MEO) a organisá dos seshon di informashon pa stakeholders ku ta forma parti di e industria di hospitalidat. Esaki komo preparashon pa apertura responsabel di nos frontera. Durante di e seshonnan a presentá e protokòlnan ku a keda formulá huntu ku GMN i MEO pa e industria di hospitalidat. Tambe a prepará e trahadónan den sektor di hospitalidat pa e aspekto di servisio na kliente konforme e normal nobo. Un total di 164 persona a partisipá na e seshonnan.
E protokòlnan ta karga e seyo ‘A Dushi Stay, the Healthy Way’. Ku ‘A Dushi Stay, the Healthy Way’, kier komuniká ku Kòrsou ta un destinashon ku ta brinda e turista un estadia seif, saludabel i plasentero miéntras ta sigurá pa tantu e bishitante komo trahadónan den e industria ta mantené nan mes na e protokòlnan konforme e normal nobo. E seshonnan a inisiá ku palabra di bon bini na enkargo di Minister di Desaroyo Ekonómiko, Dr. Steven Martina. Seguidamente sr. Paul Pennicook, direktor di CTB a duna informashon referente e strategia di rekuperashon ku CTB a implementá. Tambe el a presentá e inisiativanan di merkadeo i relashon públiko ku ta forma parti di e plan di rekuperashon. Despues e partisipantenan a haña splikashon di e protokòlnan pa industria di hospitalidat kual a inkluí un presentashon digital di Dr. Gerstenbluth. Tur dos seshon a keda konkluí ku un workshop kaminda a trata e aspekto di servisio na kliente den e normal nobo.
Komo preparashon pa reapertura gradual i responsabel di nos frontera CTB a produsí diferente material di komunikashon spesialmente pa agentenan di biahe den eksterior i tambe e futuro bishitante. Esakinan ta inkluí; un video i un karchi digital ku ta mustra di un manera fásil kon nos destinashon a prepará pa risibí turistanan bèk. Tambe CTB huntu ku demas stakeholders a krea un portal kual ta kontené algun stap obligatorio ku e turista mester kompletá promé ku su biahe pa Kòrsou. E stapnan ta inkluí; ‘upload’ e resultado di e PCR tèst i tambe kompletá e Digital Immigration card i e Passenger Locator Card (PLC). CTB a diseñá tambe un asina yamá ‘Dushi stay’ app pa e turista kual ta inkluí entre otro un mensahe di Bon Bini, un link ku ta duna akseso na e protokòlnan, numbernan di emergensia, un link pa bai curacao.com, notisia di último momentu i mas. Na yegada na nos aeropuerto turistanan lo risibí un karchi ku ta inkluí informashon di kontakto di GMN i un notifikashon pa download e ‘Dushi stay’ app. Tambe CTB a produsí pa e industria un poster ku por keda kologá na nan propiedat pa informá e turistanan di tur e reglanan lokal manera entre otro mantenshon di distansia físiko i reglanan di higiena. Ademas e poster ta inkluí number di kontakto di GMN pa den kaso ku e turista ta eksperensia síntomanan di Covid-19.
Kòrsou meskos ku hopi pais rònt mundu tambe a keda afektá pa COVID-19. E desaroyonan relashoná ku e pandemia aki a trese un paro total den nos industria di turismo. Ku apertura responsabel di nos frontera, Kòrsou lo por kuminsá risibí turista bèk. Nos situashon normal a kambia pero huntu nos ta inisiá e kaminda pa e normal nobo.
Tur protokòl ku a keda formulá pa e industria di hospitalidat ta aksesibel riba e wèpsait korporativo di CTB kual ta curacaotouristboard.com/covidprotocols


text: KRALENDIJK—Djadumingu mainta trempan, 8 di mart un outo a bòltu koriendo riba kaya Kaminda Lac, serka di “Rancho Allee”. Milagrosamente e vehíkulo a pasa mei mei di 2 palu di lus i bòltu. Informashon no ofisial ku Radio Live 99.9 FM a risibí, e persona a sali ileso for di e aksidente. E markanan di tayer na e sitio ta indiká kon e shofùr a maniobra pasa mei mei di palunan di lus i despues bòltu. El a skapa pasobra no tabata dia ku algu grave mester a sosodé kuné. Milagrosamente el a pasa mei mei di e palunan di lus pa despues bòltu. Di otro banda manera hende ta bisa:”dia no ta bo dia, papel muhá mes ta kòrtabo”. Si e outo a alkansá den e palunan di lus, situashon tabata hopi otro pa e shofùr. Danki Dios e hende a keda bon for di e aksidente i material ta kos ku por yega n’e despues. Potrèt ta ilustrá e palunan di lus ku e outo a pasa mei mei di nan.


text:
Kiko ta trasendé
Ora nos praktiká Meditashon Trasendental nos ta eksperensiá un estado kaminda e mente ta kompletamente den silensio i tòg kla-kla lantá.
Trasendé kier men bai mas ayá. Ora e mente a bai mas ayá di tur aktividat, esaki ta un eksperensia di e Ser interior, ku ta pas perfekto, Konsiensia Trasendental.
Eksperensiá e ser interior
"Ta posibel pa tur hende bai profundo paden i saturá nan mente ku felisidat interior, ku e inteligensia puro inlimitá ei ku ta habitá den e fuente di pensamentu." " – Maharishi Mahesh Yogi
Un estado di konsiensia puro
Pa huza un analogia, mente ta manera laman – na superfisio konstantemente den moveshon, pero den su profundidat silensioso i imensamente poderoso. Meditashon Trasendental ta involukrá un manera di trankilisá sin niun esfuerso den e profundidat di laman – rekargando pa medio di e estado inlimitá di konsiensia puro. Segun e mente ta kalma i bira ketu, bo respirashon ta bira hopi suave i bo muskulonan profundamente relahá. E mente ta trankilisá paden, mas ayá di pensamentu, te e nivel di konsiensia mas silensioso, pasífiko – bo ser interior.
Meditashon Trasendental kompará ku otro téknika
E abilidat di trasendé ta hasi Meditashon Trasendental fundamentalmente diferente for di tur otro téknika di meditashon.
Otro téknikanan ta involví sea konsentrashon (pa medio di kontrolá e mente o atenshon) òf kontemplashon (un proseso aktivo di pensamentu di sierto tipo). Komo resultado, otro tipo di meditashon ta tene e mente aktivo loke ta stroba e proseso di trasendé.


text:
Aloe vera
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Aloe vera (nomber scientifico: Aloë vera) of Sentebibu na Kòrsou, ta un mata tipo suculento di e genero Aloe. E ta un mata perenial semper berde, cu ta origina di e Peninsula Arabico, pero cu ta crece den mondi den climanan tropical, semi tropical y arido rond di mundo. E ta ser cultiva pa uzonan agricultural y medicinal. E especie tambe ta wordo uza como mata decorativo y por crece paden di cas como un mata den pochi.
Aloe Vera por wordo haña den varios producto pa consumidor manera bebida, crema pa cuero, cosmetica, pomada of den forma di gel pa trata kemadura chikito y kima door di solo. Tin tiki evidencia clinico tocante e efectividad y siguridad di e uzo di su extracto como cosmetica y medicina.
Descripcion[editá | editá fuente]
Aloe vera ta un mata sin troncon of cu troncon chikito cu ta alcanza un largura di 60-100 cm y ta propaga su mes na un manera natural y asexual via yiu. E blachinan di e mata ta diki cu hopi carni y ta color berde te cu berde shinishi, y algun variacion tin pikpik blanco riba e superficie di e parti ariba of abou di e blachi. E blachinan tin rand corta cu puntanan blanco chikito den forma di djente. E mata ta produci flor durante zomer riba un taki cu por crece te cu 90 cm largo, caminda e flornan ta colga di un taki y cada flor tin un petalo tubolar di 2-3 cm color geel. Manera otro especie di Aloe, Aloe vera ta forma e Arbuscular mycorrhizas, un relacion simbiotico cu un fungi cu ta duna e mata mihor acceso na e mineralnan nutriente den tera.
E blachi di Aloe vera ta contene fitokimico cu ta wordo studia encaunto su posibilad pa bioactividad manera manano, poli manano, antra kinona glucocisio-C, antrona, y otro antra kinona manera emodin y varios otro lectin.
Taxonomia y etimologia[editá | editá fuente]
Aloe vera tin un cantidad di sinonimo: A. barbadensis (Mills), Aloe indica (Royle), Aloe perfoliata L. var. vera y A. vulgaris (Lam). Nomber nan comun ta inclui Chinese Aloe, Indian Aloe, True Aloe, Barbados Aloe, Burn Aloe, First Aid Plant. E epitet vera ta nifica “berdadero”. Algun literatura ta identifica e especie di Aloe vera cu e pikpik blanco como Aloe vera var. chinensis y tambe a wordo sugeri cu e especie ta conspecifico cu A. masswana.
E especie a wordo describi pa prome biaha door di Carl Linnaeus na 1753 como Aloe perfoliata var. vera y atrobe riba 6 april 1768 pa Nicolaas Laurens Burman como Aloe vera den e publicacion Flora Indica y Phillip Miller como Aloe barbadensis dies dia despues di Burman den Gardener’s Dictionary.
Tecnica basa riba comparacion di ADN ta sugeri cu Aloe vera ta relativamente relata cu Aloe perryi, un especie endemico na Yemen. E tecnica similar di comparacion di secuencia ADN chloroplast y prefil di ISSR tambe ta sugeri cu e ta relata cu Aloe forbessi, Aloe inermis, Aloe scobirifolia, Aloe sinkatana y Aloe striata. Cu excepcion di e especie Sur Africano A.striata e especienan aki di Aloe ta indigeno di Socotra na Yemen, Sudan y Somalia. E ausencia di un poblacion natural di e especie, a pone cu algun autor a sugeri cu Aloe vera tin un origin hibrido.
Habitat y distribuimento[editá | editá fuente]
Ta considera aloe vera un mata nativo solamente den parti zuid oost di Peninsula Arabico den sero Al-Hajar na parti noord oost di Oman. Sinembargo, e mata ta wordo cultiva rond di mundo caminda awe e ta naturalisa den region di Noord Africa, Sudan y su bisiñanan, y tambe Islanan Canarias, Islanan Madeira y Capo Verde. Tambe e ta naturalisa den region di Algarve na Portugal y ta crece den mondi den parti zuid di Spaña, specialmente den region di Murcia.
E especie a wordo introduci na China y varios parti di zuid Europa den siglo 17. E la naturalisa na hopi otro lugar y por wordo haña den region cu clima arido, tempera y tropical den continentenan cu clima tempera. E distribuimento actual di e mata por ta un resultado di cultivacion.
Cultivacion[editá | editá fuente]
Aloe vera ta wordo creci en gran parti como un mata ornamental. E mata ta popular bou di e hardinero moderno debi na su reputacion como “mata medicinal” y pa su flornan interesante, su forma y su suculencia. E suculencia ta hasi e posibel cu e especie por sobrevivi den areanan cu ta ricibi tiki yobida, hasiendo e ideal pa un hardin di baranca of hardin cu mester poco awa. E especie ta resistente den zona 8-11 y no por tolera ni vries, ni sneeuw. E ta un especie relativamente resistente pa varios insecto, pero algun insecto manera cierto especie di afido, insectonan scama y tetranychidae, por causa e salud di e mata pa deteriora. E mata a gana Royal Horticulture Society su “Award of Garden Merit”.
Den pochi, e especie ta rekeri un bon drenahe, tera cu hopi santo den e pochi y solo. Ora haña solo di mas e mata por kima of por krimp si e pochi no por dren e awa. Uzando un gordura comercial di bon calidad “mescla pa cadushi y suculento” ta recomenda siendo cu esaki ta permiti un bon drenahe. Un pochi di teracota ta preferibel den e caso aki, paso e material ta poroso. E matanan den pochi mester seca completo, prome cu duna esakinan awa di nobo. Ora e mata ta den pochi, e propogacion di e matanan menor ("yiu") por yena e espacio den e pochi rond di e mata mayor. Ora esaki pasa mester dividi e matanan y hincanan den pochi nobo pa asina tin espacio pa crecemento sigui tuma lugar y tambe preveni infestacion di parasiet. Durante winter aloe vera por drumi, caminda e mester menos hidracion ainda. Den areanan cu ta vries of sneeuw ta bon pa tene e especie paden of den un cas di glas cayente. Tin cultivacion agricultural di aloe vera ta tuma lugar riba scala grandi na Australia, Cuba, Republica Dominicano, China, Mexico, India, Spaña, Kenia, Tanzania, Sur Africa y tambe Merca, caminda locual wordo produci ta ser uza pa suminstra e industria cosmetico.
Islanan ABC[editá | editá fuente]
Rond 1840 e especie a wordo introduci na e Aruba, Boneiro y Corsou. Aruba ta bira, entre e tres isla, e productor y exportador di mas grandi na mundo di e “aloehars” (usa pa traha laxante) den e añanan despues di 1906, y pa 1920, mas di 2/3 parti di e isla tabata cubri cu mata di aloe, ganando Aruba e nomber di “Isla di Aloe.”
Awendia e cultivacion di e especie ta tuma lugar riba scala chikito na Hato, un bario net pafo di Oranjestad. Akinan e compania Aruba Aloe Balm NV, funda na 1890 pa Cornelis Eman, tin 63 hectar di plantashi di aloe. E ta un di e prome companianan na mundo cu ta traha productonan cosmetico basa ariba e gel curativo di e aloe vera. Su prome liña di producto, entre otro shampoo, crema solar y otro cremanan, a keda lansa na 1966.[1].[2]
Uzo[editá | editá fuente]
Dos substancia di e aloe vera, esta e gel transparente y e latex geel, ta wordo uza pa productonan comercial. Gel di aloe tipicamente ta wordo uza den cremanan topical pa condicionan di cuero manera kemadura, herida, grawatashi, psoriasis of cuero seco. Latex di aloe ta wordo uza riba su mes of en combinacion cu otro ingrediente via ingestacion pa alivia constipacion. Por obtene e latex den un forma seco tambe yama resin.
Investigacion[editá | editá fuente]
E evidencia ta den conflicto pa cu si aloe vera ta efectivo pa trata herida of kemadura. Tin algun evidencia cu uzo topical di productonan traha di aloe por alivia sintoma di cierto problema di cuero manera psoriasis, acne of grawatashi.
Gel di aloe vera ta wordo uza comercialmente como ingrediente den yoghurt, bebida y algun dessert, pero na cierto dosis halto su propiedadnan toxico por ta severo ora esaki wordo consumi oralmente. Uzo di aloe vera topical den cantidad chikito tin hopi chens pa no ta peligroso.
Uzo como medicina topical y posibel efectonan secundario[editá | editá fuente]
Aloe vera por wordo prepara den forma di gel, crema, habon of cosmetica pa uza riba cuero como medicina topical. Pa hende cu alergia di aloe vera por haya un reaccion riba cuero cu por ta dermatitis di contacto, cu e cuero birando cora y ta grawata, dificultad pa hala rosea of hinchamento di cara, lip, lenga of garganta.
Suplimento pa dieta[editá | editá fuente]
Aloin, un compuesto haña den e latex semi likido di algun especie di Aloe tawata un producto comon den productonan laxativo no prescirbi na Merca te cu aña 2002 , ora cu e Food and Drug Administration a prohibi e ingrediente paso e productornan a faya den provee e data di siguridad necesario. Aloe vera ta potencialmente toxico, cu efectonan secundario tumando luga na sierto dosis sea consumi oralmente of topicalmente. Asina mes cu e toxicidad por ta menos ora kita aloin durante procesamento, ingestacion di Aloe vera den dosis nan halto por induci efectonan secundario manera, dolor abdominal, diarea y hepatitis. Ingestacion cronico di Aloe vera (dosis 1 gram pa dia) por causa efectonan peligroso manera, hematoria, perdemento di peso, desorden cardiaco of di riñon.
Juice di Aloe vera ta ser adverti como un producto cu por soporta e salud di e sistema digestativo, pero no tin ni evidencia sientifico, ni aprobacion regulatorio cu ta afirma esaki. E extractonan y cantidadnan tipicamente uza pa e objectivonan aki ta parse di ta depende di e dosis pa efectonan toxico.
Medicina tradicional[editá | editá fuente]
Aloe vera ta wordo uza den medicina tradicional pa tratamento di cuero. E prome indicacion di uzo di aloe vera ta den Ebers Papyrus di siglo 16 BC y den Dioscorides su De Materia Medica y Pliny e Bieu su Naturalis Historia, tur dos skirbi medio prome siglo BC. Tambe tin algo skirbi den Juliana Anicia Codex na aña 592 AD.
Mercancia[editá | editá fuente]
Aloe vera ta wordo uza pa kleenex caminda e ta ser promovi como hidratante y anti iritante pa reduci scafmento di nanishi ora uza kleenex. Ta comun pa companianan di cosmetica pone sap of otro derivacion di aloe vera den productonan manera makiyahe, kleenex, habon, crema pa hidrata, crema pa proteccion contra solo, sensia, crema pa feita of shampoo. Un recensia di literatura academico ta nota cu e inclusion di aloe den varios producto higienico ta debi na su “efecto pa hidrata”.
Toxicidad[editá | editá fuente]
Ingestacion oral di extracto di un blachi di aloe vera no descoloriza ta riba un lista di California Office of Environmental Health Hazard Assessment hunto cu “kimiconan cu ta conoci pa e estado [di California] pa causa cancer of toxicidad reproductivo”.
Uzo di Aloe vera topicalmente no ta wordo asocia cu efectonan secundario significativo. Ingestacion oral di Aloe vera ta potencialmente toxico y por causa dolor abdominal of diarea cu en turno ta baha e absorbacion di otro medicacion.
Interaccion cu medicacion prescirbi[editá | editá fuente]
Ingestacion di Aloe vera por tin interaccion peligroso cu medicacion prescirbi manera esnan pa trata bloodclot, diabetis, malesa di curason, medicamento pa baha nivel di potasio y diureticonan pa menciona algun.
Mira tambe[editá | editá fuente]
Galeria[editá | editá fuente]


text:
ORANJESTAD (AAN): Personal di KIA ta nada contento cu e forma cual e director no ta duna oido na e personal d KIA.
Manera ta conoci cu KIA tin basta trabao pa evita tambe cu cuidador KIA mester traha sin stress den e cuater muraya. Recien por a constata cu e personal ta nada contento pa eherce nan trabao den e instituto.
Pa algun tempo caba tabata por a constata cu e personal no ta nada contento y tabata spera un ora pa otro nan lo expresa na malcontento. Pa personal yega asina leu pa hala e director un banda ta serio. Kico exacto a conduci cu e personal ta nada contento cu e director Gino Winklaar encarga cu instituto.
Segun informe tambe cu e personal ta keha cu director tin cos nan tranca, Nan ta desea pa Management team bin pa reorganizacion e instituto y un cambio tambe. Duna mas oido na e personal ni ta facil pa eherce trabao cu presion.
No por ta asina cue minister ta bisa cu pa motibo cu tin menaza di morto contra director di KIA el a worde instrui pa ta na Opleiding Centrum. Pa sorpresa, personal di KIA malcontento a bin haya sa cu e director di KIA ta eherce otro funcion na e Opleiding Centrum situa na Balashi. No ta conoci cu si ta di corto plazo.


text:
Miss Plus Aruba ta e prome certamen cu a inicia y dedica su mes na e hende muhenan Plus Size di Aruba. Segun e organisador, Thyrone Farro, nan a ricibi informacion, atencion y coolaboracion for di e medianan di Caribe informando nan cu Miss Plus Aruba ta e prome certamen di beyesa specialmente dedica na e Hende Muhernan Plus Size. Nan a hinca hopi pensamento, tempo, dedicacion y premiacion den nan 14 candidatanan y tambe nan a mantene un temporada di 3 luna hopi ameno, organisa, educativo, y inolvidabel pa cada un di e participantenan.
E preparacionnan pa Miss Plus Aruba a cuminsa mas cu un aña pasa, nan por bisa cu tur cos a cana bon y sin mucho dolor di cabes. Nan a traha structura y a hinca hopi pensamento y creatividad den cada reto, premio y titulo. E preparacionnan tabata encera hopi di nan planning, hopi spaar y hopi trahamento di adelanta. Nan plan tabata pa haci un certamen fisico mes e aña aki, y door di e situacion di COVID-19, nan a dicidi di cambia e concepto e aña aki pa un certamen virtual, cual tambe a hacie un poco mas facil, pero tambe cu hopi mas planning, cambionan den regla y puntuacion y tambe material.
E criteria pa eligi e ganadora tabatin diferente factor. E organisacion a pone diferente criteria specifico pa cada reto, pero tambe pa e otro titulonan manera Miss Plus Photogenic y Best Hair & Make-Up. Pa nan por a eligi nan ganadora, nan no a simplemente uza e puntuacion di cada reto, pero tambe nan a combina e puntuacion cu e otro titulonan caminda cu e candidata por a score mas punto. Nan a dicidi di laga e parti di social media como solo un premio extra pa e candidatanan, pa asina e popularidad riba Facebook di cada un no tin un efecto riba nan puntuacion final. Pa cera e puntuacion, nan a haci uzo di nan puntuacion di nan entrevista cu hurado, cu tambe tin su criteria y cu tin un peso un tiki mas pisa. Tur esaki ta pa demostra cu un ganadora no solamente tin e miho editing, pañanan y preparador, pero tambe cu e ta un dama riba su mes cu por pensa y tuma e decisionnan corecto individualmente. Pa cu e decision aki, e organisasion tin e motto cu ta bisa: “Confidently Beautiful, Ingelligent and Fierce!”.
For di e punto di bista di e organisacion, Thyrone ta bisa cu e highlight di e anochi final tabata ora cu nan tabata mira con tur e candidatanan presente a celebra hunto cu e ganadora ora cu a elegi’e. Tambe ta pa mira un smile riba cara di cada un, ora cu nan tabata mira nan mes y tambe otro nan ricibi premio y titulonan durante e anochi. E ganadora conhuntamento cu 2 otro candidata lo representa nos isla na 2021 den un certamen cu nan a wordo invita personalmente pa participa den exterior. Nan preparacionnan pa cu esaki a cuminsa caba y tambe nan inscripcion tambe a wordo manda. E candidatanan hunto cu nan famia, preparador, team y comision di Miss Plus Aruba ta cla pa trece otro corona pa Aruba!
E GANADORNAN DI MISS SIZE ARUBA:
- Miss Plus Spirit: Zhilayne Loefstok
- Miss Plus Photogenic: Rosandy Geerman
- Miss Plus Empowerment: Mary-Lyn Solognier
- Miss Plus Social Media: Rosandy Geerman
- Miss Plus Best Hair & Make Up: Rosandy Geerman
- Miss Plus Confidence: Virginia Dijkhoff
- Miss Plus 4th Runner Up: Teany Dania
- Miss Plus 3rd Runner Up: Shaquira Ascanio
- Miss Plus 2nd Runner Up: Damaris Roga
- Miss Plus 1st Runner Up: Lyrza Lansiquot
- Miss Plus Aruba 2020: Rosandy Geerman


text:
Gobernador den kombersashon ku informadónan pa formashon di un gabinete nobo
Gobernador den kombersashon ku informadónan pa formashon di un gabinete nobo
Geplaatst op 23 March 2021
WILLEMSTAD – Dia 20, 22 i 23 di mart, en konekshon ku formashon di un gabinete nobo, Gobernador di Kòrsou,
señora L.A. George-Wout, a tene konsultá ku vise presidente di Raad van Advies, presidente di
Parlamento, Promé Minister demishonario, Minister di Estado, un delegashon di SER, un delegashon di Konseho di Iglesia i lidernan di e partidonan polítiko ku a optené un òf mas asiento
den Parlamento, a base di resultado di e elekshon di dia 19 di mart 2021.
A base di e rekomendashonnan emití, Gobernador a papia ku e informadónan, señornan R.S.J. Martha i Ch. Peterson. Gobernador e pidi ámbos kabayero hasi un investigashon pa posiblemente yega na
formashon di un gabinete di kua e komposishon ta hasi hustisia na resultado di elekshon.
Kòrsou ta enfrentando desafionan importante, spesialmente respekto di redukshon di pobresa,
rekuperashon di finansa públiko, desaroyo ekonómiko, e lucha kontra retraso den edukashon,
mehora di atenshon médiko, lucha kontra delinkuensia i rekuperashon di infrastruktura. E
relashonnan den nos propio pais i ku e demas paisnan den Reino ta rekerí un rumbo klarito i diálogo
konstruktivo. Ta di importansia ademas pa e polítika ku e gobièrnu nobo ta bai hiba, kontribuí na
stabilidat i trankilidat den e komunidat akí, meskos tambe ku den gobernashon lo e tin konfiansa
ampliamente kargá basá riba rèspèt mutuo.
Ku tal motibu, Gobernador a pidi señornan Martha i Peterson pa den lus di loke a menshoná anteriormente, nan investigá rápidamente kua ta e partidonan polítiko ku a optené un òf mas
asiento den Parlamento ku ta dispuesto na entablá un kooperashon basá riba un vishon komun pa loke ta e forma di bòrda e desafionan ku nos pais ta enfrentá.
E investigashon akí lo mester kondusí na formashon di un gabinete ku:
– ta konta ku un mayoria amplio den Parlamento di Kòrsou;
– ta demostrá un sentido di urgensia den e forma di bòrda e desafionan ku Kòrsou ta
enfrentando.
Gobernador a pidi ámbos informadó pa mas tardá dia 6 di aprel 2021 nan reportá resultado di nan tarea i pa promé ku dia 30 di mart 2021 nan presentá un informe provishonal di progreso di nan
trabou di informashon.


text:
Djadumingu 12 di mei 2013 for di den ora nan di mèrdia te den ora nan lat di atardi polis a hasi un asina yama ‘Passantenonderzoek’ den e área kaminda e asesinato di Sr. Helmin Wiels a tuma lugá dia 5 di mei último.
Un ‘Passantenonderzoek’ ta un investigashon kaminda investigadó nan ta bai den un bario òf área determiná i ta plania adelantá kon ta komuniká i/òf laga pregunta nan atras ku ta di importansia pa e investigashon ku ta andando.
Riba e foyeto ku a laga atras tin e pregunta nan ei i tambe e number nan di telefòn ku por yama pa duna informashon. A skohe e área spesífiko i henter e bisindario pa hasi e investigashon (“Passantenonderzoek”) aki pa e siguiente motibu nan i meta nan:
• Pa por trata na alkansá tur persona ku ta pasa den e área ei frekuentemente sea na pia òf den kualke vehíkulo i ku e dia ei por a mira òf tende algu;
• Pa alkansá e persona nan ku tin kustumber di bai den e área ei riba e dia spesífiko;
• Pa alkansá e persona nan ku tabata i òf ta frekuentá e área ei den e ora ku e suseso a tuma lugá;
• Pa motibu ku tin un kantidat di hende ku ta frekuentá e sitio riba djadumingu i ku tabata presente e dia di e suseso;
• Pa krea espasio i pa por haña tur otro informashon ku tin di aber ku e kaso aki.
Siman pasa un par di minüt promé ku 5’or di atardi sentral di polis a risibí yamada ku tabata tin un tiramentu na e playa na Mari Pampoen, mihó konosí komo pier na Mari Pampoen. Na yegada e patruya nan polisial ku a bai na e sitio a konfirmá ku e lider e ala bès parlamentario pa partido Pueblo Soberano tabata gravemente herida. Mesora a kuminsá ku trabou nan di promé asistensia pero esaki no a duna resultado ya komo ku parlamentario Wiels a bin fayesé na e sitio.
Tep:
Polis ta súplika tur persona ku ta kere ku nan tin informashon riba e kaso di tiramentu aki, pa pasa e informashon pa polis. Kualke informashon ku bo tin ta bon bini. Por yama 8666-124 (number di informashon pa e kaso aki) òf tambe por yama na 911 durante di 24 ora òf e number anónimo 108 (108 bo anonimidat ta garantisá).


text:
OceanChild su single nobo ´Poet of the Islands´ Dorette Pauptit ta lansa su promé album kompletu ku single nobo
OceanChild su single nobo ´Poet of the Islands´
Dorette Pauptit ta lansa su promé album kompletu ku single nobo
E single nobo di OceanChild ´Poet of the Islands´ a ser skirbí pa Dorette Pauptit na Korsou basá riba un teksto di singer/songwriter Alan Burnside. Un anochi ketu rondoná pa zumzum di kriki, e músika a surgi spontanio. Por sinti e vibe relahante di e nochi aki den e kantika: un anochi Karibense suabe, kanta huntu na kampvür kantu di laman, e sintimentu dushi di a yega kas.
Pasobra asina ta sinti semper pa Dorette ora e baha avion riba tera di Kòrsou. Ela pasa su hubentud na Kòrsou di 1974 pa 1981, ela bai skol na Peter Stuyvesant College i despwes ela bai studia na Ulanda. For di e tempu ei e ta bishitá nos isla regularmente.
OceanChild ta konsistí di Dorette Pauptit i Lode de Roos. Huntu nan ta krea i produsí kantikanan den diferente estilo rekonosibel, prinsipalmente ´easy listening´. OceanChild ta spera di trese hende den ekstashon i di inspira nan.
Na Ulanda a graba e kantika den studio di Westcoast Productions. E gitara akústiko di Evert Veldkamp, e perkushon di Andrei Russo, i keys i solo melodica di Lode de Roos, ta rondoná e kansion modesto di Pauptit.
Por skucha ´Poet of the Islands´ riba YouTube i Spotify. E kantika aki ta número titular di e kolekshon di OceanChild ku entre otro: ´Save it for a Lifetime´ (2019), i ´Disfrutando di Laman´ (2022). E dos delaster aki ta selebra e amor di OceanChild pa Dushi Kòrsou. Por haña e videonan kolorido riba YouTube.
Pa mas informashon, por wak www.OceanChild.info


text:
ORANJESTAD,Aruba
C O M U N I C A D O :
Minister Maduro ta informa cu desde 1 di januari 2020, Departamento di Aduana a introduci un sistema nobo di registracion ‘Registered Exporter System’ (REX) pa e comerciantenan cu ta exporta producto di origen Aruba pa Europa. Cu introduccion di REX, e Certificado di Origen ‘EUR1 certificate’ ta bira obsoleto.
Proceso
Exportadornan cu ta desea exporta productonan pa Europa y kier haci uso di e tarifanan preferencial mester haci un peticion na Departamento di Aduana pa wordo registra den e sistema REX. Tambe por haci un pre-registracion online door di yena e formulario riba https://customs.ec.europa.eu/rex-pa-ui/ y firma, print, email e documento pa info@douane.aw of entregue na Departamento di Aduana.
Beneficio
E sistema nobo REX ta acelera e procedura na Aduana. Unabes cu e exportador su registracion wordo aproba e por keda usa e mesun number di REX. Cu esaki e por traha su mesun Prueba di Origen (Attest van Oorsprong), pa cada bes cu e mester di exporta producto. E Prueba di Origen ta simpel y facil pa traha .
Reglanan
E mesun reglanan pa determina origen di e producto ta keda vigente. E exportador ta responsabel pa emiti e documentacionnan corecto pa verifica e origen di e productonan. Tambe e mester cumpli cu e procedura di Aduana y ta keda responsabel pa e transporte di e productonan pa Europa.
Por haya mas informacion riba www.douane.aw of por yama sra. Carondina Leijdekkers of sra. Eliane Riley na 523 8888.
Minister Maduro ta gradici e funcionarionan dj Departamento di Aduana cu a traha duro riba e proyecto di REX pa asina por a introduci esaki na Aruba.


text:
Gobierno y sindicatonan a delibera riba aporte pa solidaridad
Diabierna ultimo Gobierno a reuni cu sindicatonan cu ta representa empleadonan y pensionadonan di Gobierno, di companianan estatal y di fundacionnan subsidia, TOPA, SEPPA, SADA, SPA, SIMAR, SIMBA, STA, FTA, STT, UEA, ALVAST, SIWA, OPPA, AVB, SABA. E reunion a bay desde sala di Conseho di Minister, via forma digital cu e mayoria di representantenan sindical.
Minister Presidente Evelyn Wever-Croes a indica cu e crisis aki a dal nos tur fuerte pero cu e tin tur confiansa cu si nos uni, nos lo sali afo. Y a haci un apelacion na sindicato pa duna muestra di solidarismo.
Minister di Finansas Xiomara Maduro a duna un presentacion di e realidad nobo, cu e GDP lo cay cu 44% e aña aki, debi cu 80% di ingreso di pais Aruba ta cay. No mester lubida cu e gastonan pa bringa e crisis di salud tambe tin un costo halto. Por bisa cu Pais Aruba ta bancarota manera e situacion ta awor y e unico forma pa sali afo ta cu ayudo di Hulanda. Pero prome nos mester baha nos gastonan sino nos no lo haya ayudo di Hulanda.
Minister di Labor a expresa cu esaki ta e prijs cu mester wordo paga pa cada trahado di Gobierno y entidadnan di Gobierno, por mantene nan trabou y a pidi sindicatonan pa yuda Gobierno pa por yega na fondo pa rescata nos pais. Sin ayudo di Hulanda dentro di algun siman no tin placa mas pa paga salario di ningun trahado publico.
PROPOSICION: E proposicion di corta gasto a wordo presenta na sindicato.
• Salario di Minister, Parlamentario, conseheronan di Gobierno y directornan di empresanan estatal: ta corta cu 10%.
• Salario di demas empleado publico, di fundacionnan subsidia y empresanan estatal: ta corta cu 5%
• Vakantieuitkering, bonus, premies pa empleado y pensionadonan di Gobierno, fundacionnan y empresanan estatal: ta corta cu 50%
Si bo con ta esakinan hunto, e ta un cortamento total di 12.6% di empleadonan y 15% di minister, parlamentarionan y directornan di companianan
Aparte di esey lo corta den demas gasto di presupuesto, entre otro gastonan di biahe, di representacion, di consehonan externo y di mercadeo, tambe den e Sociaal Crisis Plan.
Esaki mester contribui cu 91 miyon florin como un aporte di solidaridad di sector publico na e 37 mil personanan cu ta perde trabou debi na e crisis.
Sindicatonan a indica cu nan mester papia cu nan miembronan. Tambe nan a pidi ministernan pa entrega mas di loke a wordo proponi, riba cual Gobierno a bisa cu lo haci esaki. Tambe nan a pidi pa yuda baha costo di bida door di mas control den supermercadonan y door di delibera cu Astec y companianan importador pa baha nan gastonan.
Minister Presidente a gradici sindicatonan pa nan aporte y pa nan sugerencianan y a enfatisa cu ta sacrificionan grandi nos cada un mester haci pa hiba nos pais padilanti y ta aprecia cu sindicatonan tambe ta dispuesto di considera pa duna un aporte di solidaridad. E reunion lo continua dialuna, Minister Presidente a indica.


text:
Presidente interino di Brazil a habri weganan olímpiko ofisialmente.
Djabièrnè anochi a tene e seremonia di apertura di Weganan Olímpiko na Rio de Janeiro den stadion Maracana. Mas o menos 10:30 di anochi ora di Brazil, e presidente interino dje pais, Michel Temer a deklará e weganan habrí. Durante su diskurso kòrtiku e públiko brasileño a flùit Temer masalmente. Presidente Thomas Bach di IOC (Komité Olímpiko Internashonal) a bisa durante su diskurso di apertura ku e ta spera ku e weganan lo aportá na un mihó mundu. “Nos ta biba den un mundu di krisis, deskonfiansa i insiguridat. Esaki ta nos kontesta olímpiko. E dies mil deportistanan mas mihó ta bai kompetí ku otro i ta biba pasífikamente ku otro den ún pueblo, kaminda nan ta parti nan kuminda i nan emoshonnan”, Bach a bisa. E seremonia a kuminsá ku hopi baile i muzik. E seremonia a trata e di diferente orígennan di e pueblo brasileño. Durante di e parada di bandera Gresia a drenta e stadion komo e promé pais. E weganan ta dura te dia 18 di ougùstùs awor.


text:
Promé Minister Gilmar Pisas a reuní ku Jandino Asporaat i Sr. Rene Römer
Publiká riba 01 Novèmber 2021
Willemstad – Promé Minister Gilmar Pisas a reuní ku Jandino Asporaat i tambe sr. René Ph. Römer (Dutch Caribbean Securities Exchange) dia 1 di novèmber 2021.
Durante di e reunion aki Jandino a duna informashon riba diferente proyekto ku nan ke kristalisá na Kòrsou.
Promé Minister a pidi si e por haña por eskrito informashon riba tur e proyektonan aki pa asina por analisá kon i di ki forma Gobièrnu por yuda den e kristalisashon di e diferente proyektonan aki.
Sr. Rene Römer na su turno a duna informashon i algun sugerensia riba e parti di bolsa i bono kual por kumbiní nos hendenan den futuro.
Esaki ta nifiká entre otro partisipashon di nos mes hendenan den diferente proyekto aportando ku un suma masha chikí den esakinan.
Adishonal e la duna Promé Minister informashon riba algun otro proyekto ku por nifiká hopi pa Kòrsou.
E reunion a kana den un bon esfera.


text:
world beach games
-
News
Entrenamento a cuminsa na Qatar
Atletanan Samardzic y Castro a entrena bou condicion di un temperatura extremo. Ta haci awe diabierna 35 grado celcius of…Read More »
-
News
Beach Tennis a sali pa Doha
Delegacion di beach tennis a sali pa e World Beach Games na Doha, Qatar. Diamars mainta tempran e delegacion di…Read More »
-
World Beach Games 2019
Atletanan di Beach Tennis cla pa Doha
Atletanan di beach tennis Aksel Samardzic y Sander Castro lo representa Aruba den e World Beach Games na Doha, Qatar.…Read More »
-
News
Coach Goitia ta conta di nan preparacion
Coach Jonathan Goitia ta amplia riba e entrenamento cu lo ta tumando lugar di awor pa october na momento cu…Read More »
-
News
Atletanan di Beach Tennis den full preparacion
Atleta nan di Beach Tenns Aksel Samardzic hunto cu su partner Sander Castro ta den pleno preparacion pa e World…Read More »
-
News
Qatar lo remplasa e cuidad di San Diego
Qatar lo remplasa e cuidad di San Diego pa e 2019 World Beach Games. E pais Qatar lo bira e…Read More »


text:
Manera DIARIO a anuncia den cuadro di crisis financiero mundial
*Regla adapta pa banconan por brinda mas yudansa na cliente
*A scrap anuncio 02/K1 pa transaccion di capital pa exterior
ORANJESTAD (AAN) — Na momento cu e coronavirus nobo COVID-19 a haya su refleho den comercio y mundo financiero internacional, DIARIO a indica cu uno di e instancianan cu mester anuncia medidanan cu lo tuma, ta Banco Central di Aruba.
Diamars dia 17 di Maart 2020, DIARIO a ricibi informacion oficial di e medidanan cu Banco Central di Aruba lo tuma pa proteha e Florin Arubano contra e problemanan mundial ocasiona pa COVID-19.
Den un publicacion di Banco Central di Aruba na Ingles den e edicion di awe, ta wordo mustra cu e maneho di Banco Central semper tabata basa riba inspiracion di confiansa den e Florin Arubano, cu ta mara na e Dollar Mericano.
E maneho di Banco Central tabata riba bon vigilancia di e sector bancario pa loke ta trata suficiente capital y un bumper di likides cu por soporta shock externo.
Manera DIARIO a mustra, shock ta sigur loke COVID-19 a provoca pa mundo y asina tambe pa Aruba, cu awor a conoce pasonan nobo di Banco Central pa asina e sector bancario por funciona debidamente den e situacion di presion actual.
Pa sigura e confiansa den e Florin Arubano, Banco Central a tuma medidanan cu awe ta wordo oficialmente publica y cu mester proteha reservanan internacional.
Tambe mester a amplia e likides y capacidad di banconan comercial pa por absorbe perdida.
E anuncio oficial, manera publica den e edicion di DIARIO di awe, reglanan bancario local a wordo adapta di tal forma cu banconan ta den e capacidad pa duna asistencia financiero solicita pa comunidad den e situacion nobo cu a presenta.
E reglanan mester permiti banconan comercial duna prestamo y asistencia financiero ahusta na clientenan.
Proteccion di Florin Arubano ta tarea di Banco Central cu a anuncia cambio den e areglonan legal pa por haci pagonan na exterior cu placa stranhero.
Lo no duna licencia na moneda stranhero mas na transaccionnan di capital pa exterior. Esaki ta inclui tambe declaracionnan di dividendo.
Asina a revoca e anuncio 02/K1 riba transaccion den moneda stranhero cu no ta aplicabel mas pa transaccionnan di capital pa exterior.
Licencianan cu ya a wordo duna, tambe pa pago di prestamonan y interes, ta mantene nan validez pero e peticionnan den tratamento lo no wordo honra.
Den otro articulo di DIARIO por tuma nota di transaccionnan pa exterior cu por continua despues di medidanan di Banco Central pa proteha e Florin Arubano den e crisis mundial actual.


text:
ORANJESTAD,Aruba
Parlamentario Alan Howell diamars durante tratamento di presupuesto 2020 a presenta 2 mocion na beneficio di nos hendenan, pero lamentablemente esakinan no a haya sosten di fraccionnan di MEP ni RED.
Un di e mocionnan tabata pa parlamentarionan y ministernan contribui cu 1,000 Florin pa luna for di nan salario durante un periodo di 3 luna cuminsando na luna di april, esaki lo a representa casi 100,000 Florin cu lo por a bay pa yuda hopi famia na Aruba den e temponan di crisis aki. E otro mocion tabata pa pidi gobierno papia cu FCCA pa flexibilisa nan maneho ora un huurdo di un cas social fayece y ta laga yiunan inscribi na e mesun adres atras. Pa nan por tin e prome opcion pa sigui huur e cas.
E mocionnan a haya un total di 8 voto na fabor (POR, parlamentario independiente Daphne Lejuez y AVP) y 9 voto contra (MEP y RED), di e forma aki a keda demostra ken tin pueblo y nos hendenan humilde na pecho y ken no.
Howell ta bisa cu a presenta mocionnan cu a sali for di curason y cu a wordo sosteni pa un total di 8 parlamentario cu a wak e importancia di nan mirando e situacion cu nos ta aden. āMa kere cu e mocionnan lo a wordo aproba pasobra nos ta den un situacion grave unda cu nos tur mester ta solidario y para banda di pueblo. Mama y tatanan ta perdiendo nan trabou of ta bayendo hopi atras den nan entrada. Gobierno a pidi cooperacion di tur sector pa yuda den e temponan aki, pero te na e momentonan aki, esnan prome yama pa coopera, esta e representantenan di pueblo no a hacie. Fraccion di POR ta considera cu ta nos ta e prome yama pa duna ehempel, pa mustra cu nos ta solidario y cu nos tambe por duna di nos bandaā.
Riba e punto di Fraccion di MEP cu 1,000 Florin ta tiki y cu nan ta dispuesto pa duna mas (aunke nan no a presenta ningun mocion), Howell ta bisa cu e echo no ta cu 1,000 Florin ta tiki, e echo ta pa contribui cu esnan cu a ponenan de Parlamento den momentonan di crisis. Si despues bin un cambio y ta bay duna mas, sigur cu Fraccion di POR lo sostene esaki, pero e cambio ey mester bin mas pronto cu ta posibel, pasobra esnan cu no tin entrada na e momentonan aki no tin e luho di warda ora Fraccion di MEP considera cu ta bon. Di otro banda, ora a bin dilanti cu e punto cu lo bay entrega vakantieuitkering y/of otro medidanan, esey no ta un sacrificio solamente pa parlamentario y ministernan, e ta un medida cu lo conta pa tur trahador den sector publico. āEsey no ta demostra e solidaridad di representantenan di pueblo pa cu esnan cu a ponenan eynan cu un salario promedio di 10,000 Florin pa luna. Ningun hende a studia pa bira parlamentario of minister. Ta pueblo a ponebo eynan y dunabo e salario. Den temponan di crisis cu nos ta bibando aden, unda cu pueblo mester mas dibo, bo no por duna 3,000 Florin? Ta hopi tristo esey ta.ā, Alan a declara.
El a mustra tambe cu el a lanta den un famia humilde. Su tata a sine norma, balor y tres principio importante: Haci semper loke ta bon; Semper haci bo best y Semper mustra hende cu bo ta ācareā. āAmi a haci loke mi mester a haci como representante di pueblo. Mi colega Dellanire Maduro tambe a demostra esey, igual cu parlamentario Daphne Lejuez y Fraccion di AVPā.
Finalisando, Alan Howell a bisa cu su consenshi ta limpi, cu el a para y lo sigui para pa pueblo y specialmente esnan cu mas tin mester y awo ta pueblo ta esun cu mester bay husga loke a pasa diamars 24 di maart 2020 den sala di Parlamento ora dos mocion na fabor di pueblo a keda desaproba pa dos partido den coalicion: esun di mas grandiĀ y esun di mas chikito.


text:
ORANJESTAD, Aruba
Manera ta conoci e contract cu Gabinete Eman a sera cu CITGO tawata uno cu a perhudica pais Aruba. Locual mas a resalta pa loke ta Citgo y Gabinete Eman ta aperturanan ficticio cu a costa pais Aruba hopi placa, viahenan pa Texas y Venezuela pa negocia apertura, y entradanan ficticio pa logra sera presupuesto di pais Aruba. Maniobranan aki pa sera presupuesto a wordo haci por cierto dos aña tras di otro.
TRANSFER AGREEMENT
Partido Mep nunca a haci un secreto cu nan ta para pa apertura di nos refineria. E impacto cu un refineria operacional tin riba nos economia y specificamente tambe economia di San Nicolas ta enorme. Diabierna ultimo CITGO y RDA a firma un “transfer agreement” unda cu CITGO a transferi e operacion di e refineria y terminal pa RDA.
PROCESO NOS DILANTI
Esaki ta e prome paso den e proceso pa termina acuerdonan cu Gabinete Eman a sera cu CITGO. E terminacion a bira necesario na momento cu a bira claro cu CITGO no por cumpli cu su obligacionnan mas pa motibo di sancionnan imponi pa gobierno di Merca. Dentro di poco Gobierno lo presenta un concepto di ley na Parlamento unda cu lo trata e terminacion di contractnan. Despues di esaki lo cuminsa e proceso pa busca un inversionista y operador nobo pa nos refineria.
PA CONCLUI
Pa prome biaha den historia, Pais Aruba, atraves di dos compania estatal, lo opera e “transshipment terminal” temporalmente. Mes importante ta pa preserva e refineria mientras cu Gabinete Wever-Croes lo cuminsa e proceso pa busca un operador nobo.


text:
E aña aki nos bisiña Barbados ta dal un paso importante den su proseso di emansipashon polítiko. Despues di 54 aña di independensia Barbados ta bira un repúblika en bes di e situashon aktual, esta ku ta e Reina Britániko ta su Hefe di Estado. Pues, Barbados lo haña un Presidente. Esaki lo tuma lugá na novèmber 2021, fecha riba kual e isla lo kumpli 55 aña di independensia.
Hopi pais den Karibe ku a logra nan independensia di Gran Britania den pasado a keda mantené Reina komo Hefe di Estado. Asina aki Barbados lo djòin mas isla Karibense ku ya a kibra ku e monarkia Britániko: Trinidad & Tobago, Guyana i Dominica.
E rason prinsipal ku Barbados a tuma e paso aki ta ku nan ta haña ku komo pais nan a demostrá di a manehá nan independensia na un manera satisfaktorio i ku nan mes mester asumí e responsabilidat di hefe di estado. Hinter pueblo ta tras di e desishon aki.
Remarkabel ta ku Barbados tabata riba e lista di Nashonnan Uní di paisnan no-independiente (List of former Trust and Non-Self-Governing Territories) te 1966. Nos, foi 1955 kaba no tabata riba e lista aki pasombra nos tabata “asina leu kaba riba kaminda di outonomia” i por a kombensé hefatura di Nashonnan Uní di esaki.
Sinembargo nos no a sa di manehá nos outonomia na drechi i p’esei nos no a sa di kombensé pueblo i krea konfiansa ku nos mes por asumí (mas) responsabilidat. Kòrsou un tempu tabata kana dilanti, e tabata pionero den e proseso di emansipashon polítiko den nos region danki na e.o. mr. dr. Moises da Costa Gomez. Awe e proseso aki ta “den reverse”. Den un diskursou riba 17 di ougùstùs 2007 na Ref, mi a atvertí ku outonomia, manera un flor bunita, mester keda kuidá diariamente, sino e ta muri.
Mi ta deseá tur hende un Bon Aña, spesialmente mi lesadónan den mas ku 160 pais.
Willemstad, Kòrsou


text: ORANJESTAD: Diabierna ultimo Minister Endy Croes tabata presente na Centro Deportivo Libertador Betico Croes pa e gran apertura di iF3 Functional Fitness Masters World Championship Aruba 2022. Mas di 280 atleta di 23 diferente pais a participa fin di siman den e competencia. Mandatario di Deporte a hiba palabra durante e ceremonia di apertura y asina a duna inicio na e competencia. Concluyendo Minister Endy Croes ta felicita presidente di iF3 Aruba William Erasmus y henter su ekipo cu a haci e competencia posibel y exitoso! Pabien na tur atletanan cu a participa y e ganadonan!


text:
En conexion cu dia internacional di mucha.
ORANJESTAD – Diasabra ultimo Ministerio di Husticia y Asuntonan Social a organisa e “marcha pa nos derechonan” en conexion cu dia internacional di Derecho di Mucha. E marcha a sali for di Plaza Nikki Habibe pasa door di caya Betico Croes pa asina termina na Plaza Padu. Un atardi yena cu canto, baile, informacion y actividadnan popular pa e muchanan.
Meta di e actividad tabata pa marcha pa e derecho fundamental y basico di cada mucha y hoben na Aruba y rond mundo y conscientisa henter e comunidad riba e derechonan aki.
Un grupo di mucha hopi contento a marcha cu musica y borchinan colorido y riba cada borchi tabatin skirbi un di nan derechonan.
Concluyendo Minister Endy Croes ta felicita colega Minister Rocco Tjon y Ministerio di Asuntonan Social cu a organisa bunita evento, tambe ta gradici tur e mayornan, docentenan cu cu a compaña e muchanan, IBISA, Cuerpo Policial Aruba, Grupo Scouting y tur cu a aporta pa haci e dia aki uno exitoso yena cu alegria pa nos muchanan.


text:
Black Friday ta un tradishon merikano ku ta tuma lugá e djabièrnè despues di ‘Thanksgiving’, dia di yama danki.
Black Friday a bira sumamente popular no solamente na Merka pero na diferente otro parti di mundu tambe. Asta ta duna e dia aki liber pa asina e personanan ku ke por bai hasi nan kompra. Establesimentunan ta purba atrae klientenan dor di pone preisnan drástikamente abou riba merkado i esaki ta okashoná reinan largu di personanan ku no ke pèrdè e oportunidat di haña bon artíkulonan na un preis abou. Na e paisnan aki tin persona ku ta asta para for di mardugá pa warda e establesimentunan habri pa asina nan por kumpra lokual nan ta desea, pa si akaso e stòk ta limitá. Esaki por trese kuné tin biaha te asta bringamentu entre klientenan pa wak ken al final ta logra bai ku e artíkulo.
Entre tantu e tradishon aki a bira hopi popular aki na Kòrsou tambe. Durante di e dia aki hopi konsumidó ta probechá hasi nan kompra pa Sinterklaas i Pasku mirando ku aparentemente tin hopi bon preis riba merkado. E la bira un kustumber i pa hopi e ta te asta un señal ku e temporada di Pasku i fin di aña a kuminsá. Aki tambe bo ta mira diferente propaganda di preisnan super atraktivo riba merkado. Esaki sigur ta algu masha interesante pa e konsumidó por probechá di dje.
Esaki no ta kita ku Fundashon pa Konsumidó ta supliká tur konsumidó pa kumpra di forma responsabel i pone bon tinu na propagandanan ku por ta engañoso. Kòrda ku e komersiante ta liber pa skohe kon e ta bende su produkto i abo ta liber pa skohe pa tuma desishonnan konsiente i responsabel!
Black Friday no ta nifiká hasi un krédito, pues fia pa paga tiki tiki.Tur krédito tin kondishonnan mará na dje. Pues despues di tempu bo por haña bo ta paga mesun montante ku e preis normal òf muchu mas tantu. Esaki sigur no ta e intenshon di Black Friday. Ta bon pa tene kuenta tambe si e preis spesial ta estilo Black Friday, paso si no bo por kumpra e artíkulo deseá na kualke otro okashon. Pensa bon promé si di bèrdat bo mester di e produkto i tene kuenta ku bo presupuesto. No bai gasta loke bo no tin i sòru semper pa bo debernan prinsipal ta kubrí. Hopi importante, no kore kumpra òf drenta den areglonan atraktivo dor di emoshon di e momentu pa un término largu. Apesar ku e deal ta mustra atraktivo pensa bo bon promé ku bo tuma akshon.
Semper por tuma kontakto ku nos na Fundashon pa Konsumidó na telefòn 4626666, bo por manda nos un e-mail na info@fundashonpakonsumido.org òf pasa serka nos na Dr. Martin Luther King Boulevard 29A na Marie Pampoen pa kualke informashon i òf remarke.


text:
Diaranson mainta, Prome Minister Evelyn Wever-Croes hunto cu Minister di Finansa Xiomara Maduro y conseheronan, tabata tin un reunion fructifero cu directora di Departamento di Impuesto (DIMP) sra. Luenne Gomez. Topico di e reunion tabata e cambionan fiscaal importante den e leynan di impuesto.
Durante e reunion, sra. Gomez a duna un “update” di con ta bayendo cu e cambionan y e puntonan importante cu mester tene cuenta cu ne, mirando cu cambionan fiscal semper tin un impacto riba economia y comercio.
Segun sra. Gomez, gremionan a indica cu nan tabata tin diferente reserva y cambionan cu nan a propone. Raad van Advies tambe a manda conseho na DIMP na unda ta conseha pa kita cierto reservanan cu tin y cu ta hunga un rol den practica y tambe den comercio. Sra. Gomez a splica cu DIMP a tene cuenta cu e cambionan propone pa gremio y e consehonan di Raad van Advies y ta trahando actualmente riba e cambionan di e ley. Unabes cu tin e puntonan final, DIMP lo sali duna mas informacion riba e cambionan.
Na momento cu e ley aki ta cla, Aruba lo por conta cu un plan di impuesto mas balansa cu ta duna espacio pa un surplus den presupuesto di pais Aruba pero dunando tambe oido na nos comercio


text:
Un aspecto cu mi ta topa durante mi bishitanan di cas pa cas y cu tin mi masha preocupa ta e observacion cu diferente hende grandi ta biba nan so y no tin e cuido y yudansa necesario. Por cierto esaki tabata situacionnan cu mi a encontra caba durante campaña 2013 y cu gobierno no a trece niun mehoracion pa nos grandinan.
Problemanan di nos grandinan
Cu un alegria nan ta habri nan porta y ta lagabo pasa paden. E alegria riba e grandi su cara ta pone cu mesora mi ta pone cu mi ta tuma mi tempo pa sinta combersa. Hopi storia nan tin pa comparti pero loke mas ta haci impacto ta por ehempel ora e lagrimanan ta cuminsa basha ora nan bisa bo cu nan famia no ta worry cu nan, of cu nan no sa haya bishita. Otro aspecto ta e echo cu tin algun di e grandinan cu mi ta bishita ta indica cu e placa no ta yega pa nan por cubri nan gastonan di luna of cu no ta resta pa nan por haci algo di placer.
Sigur un punto di iritacion y preocupacion ta e cobransanan inhusto di belasting cu nan ta ricibi y cu nan sa cu nan no por paga of defende nan mes contra. Asina mi por keda menciona retonan cu diariamente e grandinan ta indica cu nan mester surpasa. Pero e reto di mas grandi ta keda esun di cuido y salud.
Un otro preocupacion grandi ta cu nos grandinan mescos cu tur otro hende tin cu warda varios luna prome cu haya un cita cu specialista cual sigur den nan situacion hopi biaha por tin consecuencianan grave y por empeora nan situacion. Otro preocupacion ta cu e grandi en cuestion, of su famia, no ta logra haya un lugar den un cas di cuido p’e. Riba dje e realidad ta, cu ta dificil pa haya un persona di confiansa pa bin cuida di e grandi na cas of financieramente e grandi of su famia no por carg’e.
Scarcedad di Cas di Cuido:
Na mes momento mi ta haya informacion di esnan cu ta traha na Casnan di Cuido pa nos grandinan cu tin lista di espera largo y cu fondonan disponibel no ta yega pa duna e grandinan e cuido y bida cu nan merece. Na mes momento ta constata cu Casnan di Cuido falta di mantencion. Nos por menciona por ehempel San Pedro cu ya pa algun tempo e parti dilanti ta cera pa renovacion pero te ainda nada. Un Paviljoen tambe cu sigur ta na beurt pa haya un renovacion completo. E situacion aki ta haci cu e cuponan pa nos grandinan ta bira mas limita ainda. Otro aspecto cu no por perde di bista ta e realidad cu e grupo di nos grandinan ta sigui bira grandi cual ta haci cu e problematica aki ta uno cu ariba termino corto mester keda atendi cu ne.
Prioridad pa solucion:
Pesey MEP lo percura pa pone e cuido y salud di nos grandinan como prioridad. MEP lo percura pa brinda un cuido digno na nos grandinan. MEP lo mehora e calidad di cuido medico door di entre otro trece mas geriatra (specialista pa hende grandi) cu ta specialisa ariba e tereno aki. MEP lo percura pa e renovacionnan necesario tuma lugar cu urgencia. Otro manera cu MEP kier trece alivio financiero pa e grupo aki ta door di rebaha e prima di AZV pa pensionadonan. Alabes lo elimina pago di belasting riba e pensioen di biehes pa e grandinan por keda cu mas placa den nan cartera.
Nos grandinan, na cas of den Casnan di cuido, mester por biba bou di condicionnan aceptabel, nan mester por haya e cuido di calidad cu nan merece. Nos grandinan a traha asina duro pa progreso di nos pais y awor mester por gosa di un bon y dushi bida.
Mi kier remarca cu enberdad un gobierno responsabel mester haci tur posibel pa nos grandinan tin un bon y dushi bida pero ta keda na cada un di nos pa mustra respet y gradicimento na esunnan cu a lanta y cria nos. Duna nan e atencion y cuido necesario. Mas cu tur cos e amor y cariño pa nan biba un bida den un comunidad social y cu alegria y dignidad. Ban mehora con Aruba ta cuida di nos grandinan!
Mirando e problematica di ‘vergrijzing’ ami lo boga pa bin cu un Cas pa nos grandinan den e disticto di Noord. Un di e districto di mas grandi di Aruba. Beneficio di tin un Cas di Cuido den e mesun districto ta facilita e famia pa por mantene contacto y bishita e grandi cu mas frecuencia y e grandi ta keda biba den un area conoci y cu hendenan di su vecindario.


text:
Tokante BES(t) 4 kids
Sistema di pèrmit i supervishon
Organisashonnan di akohida pa mucha i fasilidatnan despues di skol mester disponé di un pèrmit di eksplotashon.
E Entidat Públiko ta otorgá e pèrmit aki ora e organisashon ta kumpli ku e kriterionan manera inkorporá den e Ordenansa Insular Akohida di mucha. Pa sierto eksigensia por konta periodo transitorio. Organisashonnan e ora ei ta haña un término un poko mas largu pa kumpli ku e kriterionan. Pa organisashon nobo no tin un periodo transitorio; organisashon nobo mester kumpli ku tur kondishon di biaha.
Download e foyeto Pèrmit Akohida di mucha
Inspekshon di Enseñansa ta kontrolá si ta kumpli ku e reglanan den e Ordenansa Insular Akohida pa mucha. Si e inspekshon konstatá ku un organisashon no ta kumpli (mas) ku e kondishonnan, nan ta tuma akshon.
Si e inspekshon konkluí ku lo mester hala e pèrmit di eksplotashon di un organisashon di akohida pa mucha aden, lo konsehá esei na Entidat Públiko, ku na su turno lo mester tuma un desishon tokante esei.
E sistema di pèrmit, e supervishon i e maneho di mantenshon mester ta stipulá den legislashon i regulashon i den ordenansanan insular i mester ta na vigor den 2024.


text:
ORANJESTAD - Despues di dos weekend di Prefinals, pa loke ta trata e festival di Aruba Caiso & Soca Monarch 2023 , Stichting Musica ta den pleno preparacion pa e ultimo anochi cu lo tuma lugar na Centro di Bario Brazil riba diasabra, 26 di november 2022. Lo tin presentacion di e ultimo 4 bandanan. E artistanan y bandanan cu lo participa diasabra awor na Centro di Bario Brazil, ta:
MUSICAL TIME cu 2 participante (1 caiso, 1 soca)
1. Ronald “King Chicho” Kock cu su Caiso: A Different Culture (composita y aregla pa: Roland Kock)
2. Roy “Long Roy” Illis cu su Soca: Take Of We Stress (compositor: Roland Kock / areglo: Musical
Time)
HOT ONES BAND cu 3 participante (2 caiso, 2 soca)
1. Soilo “Lord Lally” Sanchez cu su Caiso: One Blessed Island (compositor: Soilo Sanchez / areglista: Emil Krozendijk)
2. Tanya “Queen T” Granger cu su Soca: It In We (compositor: Angelo Richardson / areglista: Emil Krozendijk)
3. Angelo “The Soca Mafia” Richardson cu su Caiso: It’s Up To Us y su Soca: I’m On My Way (ambos composita pa: Angelo Richardson y aregla pa: Emil Krozendijk)
AZUCAR cu 2 participante (1 caiso, 2 soca)
1. Robert “Mr. Culture” Maduro cu su Caiso: What If y su Soca: Wait For Me (ambos composita pa: Robert Maduro y aregla pa: Mark Maduro)
2. “Mighty Whopper”, Robert Maduro Jr., cu su Soca: It’s About Time (composita pa: Robert Maduro y aregla pa: Mark Maduro)
GROOVE MASTERS cu 2 participante (1 caiso, 2 soca)
1. Travis “Tip Toe” Tucker cu su Soca: Free Again (composita pa: Groove Masters / areglista: Markkeys Maduro)
2. Mervin “Blacky” Baptist cu su Caiso: No Money Business y su Soca: Ah Got This Feeling (ambos composita pa: Groove Masters y aregla pa: Markkeys Maduro)
Un total di 4 banda, 9 participante, 7 Soca y 5 Caiso lo wordo presenta riba e di tres y ultimo anochi di prefinals na Centro di Bario Brazil.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
Tormenta tropikal Earl ta kousa 38 morto na México.
Tormenta tropikal Earl a eksigí sigur 38 bida na México. Puebla tabata e region mas afektá.
28 hende a pèrdè nan bida despues ku kasnan a kai den otro ora ku tera a move.
Dor di áwaseru fuerte mester a sera e outopista entre e siudat di Mexico i e área afektá. Debí na hopi lodo e kaminda tabata intransitabel. Na Veracruz, na parti ost di México, tambe tormenta tropikal Earl a okashoná movementu di tera. Segun e gobernador di Veracruz, dies hende a pèrdè nan bida. Mientrastantu otro tormenta a forma. Javier a alkansá velosidat di 75 kilometer pa ora i ta move direkshon di kosta wèst di Merka.


text:
Diahuebs ultimo dia 8 di juli 2021 Caribbean Football Union a tene su congreso na JW Marriot na Miami. Ta despues di 22 luna cu e miembronan a topa atrobe personalmente. Durante e congreso aki e miembronan di CFU…
Arubaanse Voetbal Bond (AVB) a cuminsa cu e proceso pa implementa diferente proyecto di proyecto integral “Grow football Aruba”, cual ta consisti di 8 proyecto cu lo desaroya futbol na Aruba. Dos di e proyectonan aki cu ta den…
Un biaha mas Arubaanse Voetbal Bond (AVB), como e federacion di futbol, ta sigui sostene e clubnan y ta sigui brinda asistencia na unda cu tin necesidad y na unda cu ta posibel. E biaha aki AVB mester a…
E cursonan special cu AVB ta brindando na entrenadonan, den cooperacion estrecho cu CONCACAF di Caribe y KNVB di Hulanda ta dunando masha bon resultado. E entrenadonan mes ta expresa nan satisfaccion pa por haya e oportunidad aki, di…
ORANJESTAD: Drentando un era nobo Arubaanse Voetbal Bond (AVB) ta introduciendo diferente cambio positivo. Un di e introducion nobo nan ta haciendo e conocido ex futbolista professional David Abdul parti di AVB. Cu un trayectoria bastante largo den e mundo…
ORANJESTAD: Arubaanse Voetbal Bond (AVB) a ricibi un invitacion di Koninklijke Nederlandse Voetbalbond (KNVB) pa un curso elite special pa coachnan di seleccion, cu ta tuma luga na Corsou. AVB a manda 6 coach, cu lo ricibi guia y…
Proyecto di CONCACAF ricibi cu brasanan habri: “Next Play” a uni scolnan y alumnonan por medio di futbol
ORANJESTAD, Aruba - 20 di December 2019: E programa “Next Play” a yega su final despues cu a inicia e programa aki den luna di October 2019 ultimo. Despues cu a organisa 2 dia di curso pa maestronan di…
JOB OPENING: TECHNICAL MANAGER AVB Location: Aruba Hours: Fulltime. Expected to work nights and weekends Salary: Competitive salary for the right candidate Language: English (Papiamento and/or Dutch are desirable) Appointed: 1 February 2020 (desirable) Our Organization The Aruban Football Association (AVB) is a growing…
Arubaanse Voetbal Bond a lansa proyecto grandi: Grow Football ta hiba futbol na Aruba pa e siguiente nivel
DIAMARS a tuma luga lansamento di un proyecto grandi, “Grow Football Aruba”, un proyecto “Integraal” cu ta consisti di cuater asina yama “deel projecten”parti. Segun Presidente di AVB, ing. Richard Dijkhoff, e proyecto aki a bin despues di algun …
Den un partido hopi preta Aruba ta cay venci 2-0 contra di e ekipo fuerte di Jamaica. Aruba por wak atras cu un bon actuacion mirando cu nos muchanan a wanta Jamaica 1-0 te na di 88 minut. Diamars…


text:
Plata pa e Duo Mix
Aruba ta logra mas medaya na Rosario
Duo Aksel Samardzic y Dominique Hopman a logra medaya di Plata den e Weganan Sur Americano di Playa na Rosario, Argentina.
E atletanan di beach tennis di Aruba a enfrenta e faboritonan Brazil unda nan a inicia bon pero despues Brazil a tuma e reyenda di e wega y ta gana e prome set 6 – 3. Den di dos set Aruba ta purba pero e rival simplemente tabata den forma unda nan a gana 6 – 1.
Asina Aruba ta logra nan di dos medaya di Plata na Rosario. Pa loke ta e resultado overall mester bisa cu e deporte di beach tennis a scirbi historia pa Aruba door di logra 2 medaya di Plata y 1 medaya di Brons den e weganan di Playa esaki den nos prome salida. Sin duda un tremendo logro mes cu ta bisa riba e futuro di e deporte aki.
Pabien Aksel, Dominique, Sander y Maud como tambe Aruba completo.


text:
No a sobra lugá pa pone webu
Kiko ta pasando?
Turtuganan ta na peliger. E awa di laman ta subiendo, loke ta nifiká ku tin menos lugá pa pone webu. Ora un playa ta muchu drùk, un turtuga na estado no ta dùrf pone su webunan einan. I si e hasi esaki mes, probablemente lo hòrta e webunan aki pa kome, òf e turtuganan chikí no por yega laman despues ku nan sali for di e webu.
E oséanonan tambe ta birando dia pa dia mas sushi. E turtuga ta sufri hopi di esaki, pasobra un laman sushi ta malu pa nan salú. Polushon di plèstik ta un di e menasanan mas grandi pa e animal aki. Nan ta brua kere ku e plèstik ta kuminda, nan ta komé i nan ta sinti nan mes yen. E ora ei, nan ta stòp di kome kuminda nutritivo i nan ta keda ku hamber. Tambe nan ta stek den sushi di plèstik i nan ta keda pegá den redanan bieu. Asina e animalnan ta hoga.
Dikon ta asina importante pa protehá e turtuga?
E turtuga no parse un animal yagdó, pero hopi biaha e ta. E ta garantisá un bon balansa den e sistema ekológiko di e oséano. E hawksbill turtle, por ehèmpel, ta kome animalnan di spòns, ku ta animalnan ku por kompetí ku koral. I e leatherback turtle ta kome kwal, ku na su turno ta pone ku e kantidat di piskánan ta keda haltu. Kwal ta kome e kuminda di piskánan chikitu manera planktòn. E turtuga bèrdè ta kome yerba di laman i ta fungi komo hardinero di laman, pasobra e ta tene e yerbanan di laman saludabel.
Nos ta trahando pa establesé áreanan protehá pa garantisá ku turtuganan por tin espasio adekuá pa pone webu, rutanan seif di migrashon i nan habitat adekuá pa haña kuminda. Nos ta urgi gobièrnunan pa bini ku reglanan mas severo. Pa redusí e ‘bycatch’ di turtuga, nos ta trein piskadónan pa usa ekiponan spesial i e asina yamá circle hooks. Huntu ku organisashonnan ku ta sosio manera Sea Turtle Conservation Bonaire nos ta traha huntu ku skolnan pa hasi hende konsiente tokante e peliger – i konsekuensianan ku plèstik tin den oséano. Tambe nos ta traha ku gruponan lokal pa yega na un manera pa resiklá plèstik den produktonan benefisioso. Lesa mas tokante otro proyektonan di WWF pa protehá e turtuga: https://www.worldwildlife.org/species/sea-turtle
E turtuga
E turtuga ta un go-getter. Pa pone webu, e turtuga muhé hopi biaha ta landa miles di mia bai bèk e playa kaminda e mes a nanse. E sa eksakmente kon pa landa, no ta ningun problema pa e haña su kaminda. E momentu ku e ta pone webu ta e úniko momentu ku e turtuga ta sali for di awa. E tin un rason pa hasi esaki, e turtuga ta pone 100 pa 200 webu den un biaha!
E temperatura di e webunan ta determiná si e turtuga yòn ta bira maskulino òf femenino. Ora e webunan kibra, e turtuga ta kruip pa laman den un forma independiente. E turtuga por bira hopi bieu, algun di e animalnan aki por biba mas ku 100 aña! Tin 7 espesie di turtuga. Kasi tur e espesienan ta gusta bestianan di laman, ku eksepshon di e green sea turtle. Esei ta vegetariano.


text:
Manual di Kultivo Hidropóniko na Bonaire
Jaap van der Wel ta un agrikultor hulandes ku hopi konosementu i eksperensia. Na aña 2012 Jaap a bini Bonaire pa kuminsa ku su negoshi di hortikultura. Su prome kultívonan tabata den suela i na aña 2015 Jaap a kambia pa kultivo di kròpsla hasiendo uso di e téknika di kultivo hidropóniko. Asina Jaap a prueba ku por kultivá kròpsla eksitósamente henter aña. Na 2018 Jaap huntu ku su señora a regresá Hulanda pa dediká mas tempu na nan famia.
Un di e metanan di POP Bonaire ta pa kompilá konosementu i eksperensia atkerí den agrikultura i kompartí nan ku tur hende ku ke traha na Bonaire, awor i den futuro.
Jaap van der Wel a bai di akuerdo i den 5 entrevista i bishita, Jaap a splika tur su eksperensianan riba tereno di kultivo ku e sistema hidropóniko na Bonaire. POP Bonaire ta hopi agradesido na dje.
A graba tambe un pelíkula pa sostené e manual aki, kual por enkontrá riba YouTube. Por haña e pelikula ora hinka e palabranan “Hydroponics Sla Bonaire”. E manual aki a keda prepará más kompletu posibel i uso di e informashon ta keda responsabilidat di e usuario.
Redakshon: Jan Jaap van Almenkerk i Maaike Smal di Wayaká Advies na nòmber di POP Bonaire. Tradukshon: Sherwin Pourier di BAAB BV.
For an English version click here
Voor de Nederlandse verise klik hier
See also YouTube about growing on Bonaire: https://youtu.be/WlDn8XFrJD0


text:
Ministerio konserní
Hustisia
Promé Minister/Minister di Hustisia Gilmar Pisas tabatin e honor di entregá “oorkonde” na dos hubilario di Immigrashon di Kòrsou
Publiká riba 03 Òktober 2021
Willemstad – Promé Minister/Minister di Hustisia Gilmar Pisas tabatin e honor di entregá “oorkonde” na dos hubilario di Immigrashon di Kòrsou (Toelatingsorganisatie Curaçao) dia 1 di òktober 2021.
Dos empleado di Immigrashon di Kòrsou a kumpli 40 aña di servisio.
Ta trata di sra. Arlene Ramazan-Trouwloon i sra. Shardina Varlack. Ambos persona a drenta servisio di Gobièrnu di Kòrsou dia 1 di òktober 1981 i ta hasi pues 40 aña ta sirbi pueblo di Kòrsou.
Promé Minister/Minister di Hustisia a felisitá e hubilarionan na nòmber di komunidat di Kòrsou i alabes gradisí nan pa tur loke nan a bin ta hasi pa nos komunidat.
Ministerio konserní:
Hustisia


text:
A base di loke a pasa na luna di Mei y Juni cu e avion di carga Boeing 747-300M di Emtrasur,
cu a transporta un lote grandi di cigaria for di Paraguay te na Aruba, y cu despues a sali na cla e.o. cu e ex-President di Paraguay, esta Horacio Cartes tin algo di haber cu e compania cu a exporta e cigarianan aki, a drenta e informacion cu Washington awor ta nengando visa pa e ex-mandatario aki drenta Merca.
Merca simplemente a pone e ex-President cu a goberna Paraguay di 2013 pa 2018 riba blacklist, y a pone stempel riba su frenta di ta corupto.
Riba Diabierna, Washington a acusa e ex-mandatario cu el a stroba un investigacion internacional grandi pa cu crimen transnacional. Tambe nan ta acuse di ta liga cu gruponan terorista. Su tres yiunan grandi tambe a wordo poni riba mesun blacklist, y esaki ta pone cu e lo no por haya Visa.
“Ex-President Cartes a stroba un investigacion internacional grandi di un crimen transnacional djis pa proteha su mes y su amigonan criminal di posible acusacionnan y daño politico,” ta loke Secretario di Estado, Antony Blinken a bisa den un declaracion.
Den esaki tin tambe e hecho cu e compania di ex-President Cartes, esta “Tabesa” cu ta fabrica cigaria, a usa un avion Boeing 747 di Emtrasur cu abordo varios figura dudoso, incluyendo un top persona liga cu terorismo na Iran, pa ta un weekend na e pais.
Abogado ta pusha tur culpa riba Aruba: E avion ey a ateriza riba un Diabierna 13 di Mei 2022 na Ciudad del Este na Paraguay pa busca un cargamento di cigaria. E avion a lanta vuelo bek te Dialuna marduga cu e cigarianan aki rumbo pa Aruba. Nan ta baha e cigaria na Aruba, cu e ora ta usa un otro medio di transporte pa hiba nan rumbo pa Republica Dominicana.
Ministerio Publico na Paraguay a detecta cu e tripulantenan aki tabatin contacto cu varios persona di baho mundo, den e weekend ey na Ciudad del Este ora nan a hospeda den Hotel.
Den fin di siman aki, e abogado di ex-President Cartes, esta Lic. Pedro Ovelar a sali na defende di su cliente y ta bisa cu e decision di Merca pa blacklist e ex-mandatario ta basa riba informacionnan hopi vago, y e kier a aclarea algun punto.
E ta desmenti cu e ex-President tin vinculo cu organizacionnan terorista, basa riba e denuncia di Departamento Anti-Corupcion na e pais, relaciona cu e exportacion di cigaria di e compania Tabacalera del Este S.A. cu a wordo transporta cu e Boeing 747-300M di Emtrasur, ta un declaracion rotundamente infunda. Tin di menciona cu e Boeing 747 aki di Emtrasur ta pertenece na regimen di Nicolas Maduro na Venezuela.
Ora cu a puntra e abogado, ta ken a tuma e decision pa exporta e cigarianan aki cu e Boeing 747 di Emtrasur. El a bisa cu e decision pa usa e avion registra na regimen di Nicolas Maduro pa exportacion di cigaria, a wordo haci door di e compania na Aruba mes, cu ta estableci den Free Zone. E compania na Aruba ta cliente di e compania cu a busca e mercancia di Tabesa, Tabacos USA Inc.
E abogado a insisti cu ex-President di Paraguay no tin ningun tipo di relacion, ni vinculacion cu e compania den Free Zone na Aruba, djis un deal comercial via di Tabacos USA Inc. E ta mustra cu e decision di e compania den Free Zone na Aruba pa usa e Boeing 747 di carga, envez di transporte via barco, ta completamente documenta, y nan a suministra Ministerio Publico di Paraguay cu e detayenan aki tambe.
E abogado ta desmenti cu Horacio Cortes a comete algo castigable, ni na Paraguay, ni na Brasil, y ni na Merca, mucho menos su companianan. El a bisa cu nan tur ta haci nan trabao dentro di margen di ley. Su cleinte no tin ningun vinculacion cu crimen transnacional, y ni organizacion terorista.


text:
Recientemente Minister Maduro a tene un reunion regular cu CAFT pa atende e puntonan cu e supervision financiero di Reino Hulandes ta trece cune pa Aruba. Riba agenda tabata tin e Cambio di Presupuesto 2022, Presupuesto 2023, Landspakket, Gastonan di Cuido y Impuesto. Na comienso tambe a combersa riba e desicion di Conseho di Minister di Reino pa no duna Aruba un ‘Aanwijzing.’ Aki ta sigui un bista di e topiconan trata.
Cambio Presupuesto 2022
Conforme e ciclo presupuestario, Gobierno a presenta un Cambio di Presupuesto 2022 na Parlamento. Un par di luna atras ya caba Gobierno a informa Parlamento di e cambionan aki por medio di un ‘Nota di Fin di Aña’ den cual a indica ta cual ta e cambionan cu ta wordo proponi y den cual ta resalta cu e deficit ta wordo reduci di 148 miyon florin pa 127 miyon florin. Manera conoci e deficit aki lo wordo reduci mas y lo yega bou di 113 miyon. E ultimo aki despues cu riba nivel ‘bestuurlijk’ a keda acorda cu e deficit pa aña 2022 mester wordo reduci mas pa asina evita un ‘aanwijzing’ manera CAFT a conseha.
RMR no a duna ‘Aanwijzing’
Durante e reunion Minister Maduro a toca e tema tambe di e instruccion ‘Aanwijzing’ cu CAFT a conseha Conseho di Minister di Reino RMR pa duna Aruba pa nos haci cambio na Presupuesto 2022. Riba e mesun dia cu a reuni cu CAFT, RMR a tuma decision pa no duna Aruba e instruccion eynan. Di banda di Aruba tin un proceso caba ta tuma luga pa haci cambio na Presupuesto 2022 den cual ta tene cuenta cu mayoria conseho di CAFT y ya ta reduci e deficit grandemente. Na un punto aki tambe e mandatario a pidi CAFT pa trece claridad, ya cu te ainda e no ta conoci ta cual ta e cifra di deficit cu CAFT ta opina cu ta esun cu Aruba lo ta permiti pa por tin den aña 2022. E ultimo aki ta masha importante ya cu henter e discusion riba e ‘Aanwijzing’ pa Aruba tabata dirigi riba con grandi e deficit lo por ta pa aña 2022. Falta di claridad riba e punto aki tambe a pone cu RMR no a duna Aruba un ‘Aanwijzing.’
Presupuesto 2023 ta cla pa wordo trata
Minister Maduro a informa CAFT cu Presupuesto 2023 a keda entrega na tempo y ta cla pa wordo trata pa Parlamento. A presenta un concepto cu un deficit di 25 miyon florin, pero e mandatario a informa cu Gobierno lo presenta un ‘Nota di Cambio’ cu ta reduci e deficit aki mas y cu kizas lo por yega na un presupuesto balansa pa aña 2023. Depende con economia bay otro aña, lo por spera hasta un surplus chikito na fin di aña 2023.
Landspakket, AZV y Impuesto
Otro topico nan cu a wordo trata den e reunion cu CAFT tabata e reforma den cuadro di e Landspakket, riba tereno di AZV y di Impuesto. E mandatario a informa cu e trabounan pa Landspakket ta bayendo hopi bon y cu recientemente Minister President tabata na Parlamento cu tur ‘trekkers’ pa brinda informacion amplio riba e trabounan haci. Pa locual ta trata AZV, e mandatario a referi na e presentacion detaya cu CAFT a haya di AZV den cual ta splica e cambionan haci. Riba e tereno di impuesto Minister Maduro a splica cu e introduccion di BTW na luga di BBO a wordo temporisa debi na falta di sosten politico induci pa e preocupacion pa e inflacion creciente. E mandatario a splica cu pa atende cu e realidad financiero a dicidi pa un ‘Plan di Impuesto 2023’ den cual ta tene cuenta cu subida di entrada y compensacion pa e situacion di inflacion. Minister Maduro a splica cu a pidi IMF y Banco Mundial pa yuda Gobierno atende cu e dos criticanan mas fuerte dem comunidad contra introduccion di BTW na Aruba, cual ta ‘compliance’ y ‘baha gasto di Gobierno prome’. Hunto cu IMF lo traha un plan pa mitiga ‘leakages’ den e sistema di impuesto y hunto cu Banco Mundial lo kier traha riba un ‘Expenditure review’ den cual na forma detaya ta repasa e gastonan di gobernacion di Aruba. Di e manera aki tur hende por ta adecuadamente informa y e debate politico y supervision financiero lo por cana miho na bienestar di Aruba.


text:
Presupuesto 2019 aproba
Federacionnan miembro a aproba e Plan di maneho y Presupuesto 2019
Federacionnan miembro a aproba e Plan di maneho y Presupuesto 2019 di Comite Olimpico Arubano
Dialuna anochi Comite Olimpico Arubano a tene nan di dos Asamblea General di e aña 2018 unda nan miembronan mester a aproba e plan di maneho y presupuesto pa 2019. E asamblea a tuma lugar den e ballroom di Holiday Inn Hotel. Un total di 16 di e 24 federacionnan deportivo miembro di COA a haci acto di presencia na e anochi aki. Cada aña den e lunanan di juni y december, e federacionnan deportivo miembro di Comite Olimpico Arubano ta bini hunto y reuni pa loke ta e Asamblea General di dicho organisacion.
Mester bisa cu dialuna anochi durante di e Asamblea di COA, miembronan presente a mustra nan satisfaccion di e direccion COA ta bin ta hibando e maneho di deporte di nan como miembro. Dos punto cu e resalta na e anochi aki tabata Plan Operacional 2019, acompaña pa su Presupuesto, ambos parti di e Plan Strategico 2017-2020 y e nombracion di e Presidente electo nobo di e Comision di Atleta di COA, Sra. Amanda Maduro cu awor ta haya un puesto den e directiva actual di Comite Olimpico Arubano. Aki Sra. Maduro lo representa e atletanan den COA. Tambe directiva a presenta e Plan di Mercadeo di COA, cu tin como meta pa promove deporte na Aruba y atrae partnernan financiero cu ta desea di yuda e atletanan realisa naan metanan.
E aña 2018 tabata uno super exitoso, e mas exitoso den historia di e existencia di Comite Olimpico Arubano unda Team Aruba a logra no menos cu 12 medaya en total parti den e Weganan Suramericano Cochabamba, Bolivia(3 medaya) y e Weganan Centro Americano y Del Caribe Barranquilla, Colombia(9 medaya). Tambe Aruba pa prome biaha a logra clasifica pa e Weganan Olimpico Hubenil Buenos Aires cu e duonan di beach volleyball femenino y masculino. E anja 2019 tambe lo ta uno hopi ocupa pa COA unda Team Aruba lo participa na tres weganan grandi esakinan Juegos Suramericano de Playa Rosario, Argentina, Juegos Panamericanos Lima, Peru y ANOC World Beach Games San Diego, Merca.
Na final di e reunion e Asamblea a aproba e Plan di Maneho y tambe e Presupuesto pa aña 2019, loke ta pasonan formal importante pa e organisacion.


text:
juegos de playa sur americano
-
News
Aruba impresiona cu Rosario
Delegacion di Aruba kier a gradici ciudad di Rosario pa e prome Weganan Sur Americano den Playa. Sin duda Aruba…Read More »
-
News
Aruba ta gradici Rosario
Atletanan di Aruba ta gradici Rosario y e organisacion di e Weganan Sur Americano di Playa.IV Juegos Suramericanos de Playa…Read More »
-
News
Equipo Aruba ta conta nan experiencia
E team completo di Beach Tennis ta conta di nan experiencia aki na Rosario.#equipoaruba #rosario2019 Posted by Comite Olimpico Arubano…Read More »
-
News
Dominique y Aksel ta ricibi nan medaya
Bunita momento ora cu Dominique Hopman y Aksel Samardzic ta ricibi nan medaya di Plata den Mix Doubles aki na…Read More »
-
Uncategorized
Duo masculino ta ricibi nan Medaya
Momento cu e atlentan Aksel Samardzic y Sander Castro ta ricibi nan medaya di Plata den Duo di beach tennis…Read More »
-
News
Aksel ta ricibi su medaya
Momento cu e atleta di Beach Tennis Aksel Samardzic ta ricibi su medaya di brons na Rosario. Momento cu e…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
News
Plata pa e Duo Mix
Duo Aksel Samardzic y Dominique Hopman a logra medaya di Plata den e Weganan Sur Americano di Playa na Rosario,…Read More »
-
News
Maud y Dominique no ta logra medaya
Duo femenino Maud Celaire y Dominique Hopman no ta logra medaya di Brons y ta keda na di cuater lugar…Read More »
-
News
Medaya di Plata pa Duo Masculino
Medaya di Plata pa e duo Aksel Samardzic y Sander Castro na Rosario No obstante cu nan a cay venci…Read More »


text:
Categoria:Gran Premio di superbike di Assen
Pagine nella categoria "Gran Premio di superbike di Assen"
Questa categoria contiene le 30 pagine indicate di seguito, su un totale di 30.
G
- Gran Premio di superbike di Assen 1992
- Gran Premio di superbike di Assen 1993
- Gran Premio di superbike di Assen 1994
- Gran Premio di superbike di Assen 1995
- Gran Premio di superbike di Assen 1996
- Gran Premio di superbike di Assen 1997
- Gran Premio di superbike di Assen 1998
- Gran Premio di superbike di Assen 1999
- Gran Premio di superbike di Assen 2000
- Gran Premio di superbike di Assen 2001
- Gran Premio di superbike di Assen 2002
- Gran Premio di superbike di Assen 2003
- Gran Premio di superbike di Assen 2004
- Gran Premio di superbike di Assen 2005
- Gran Premio di superbike di Assen 2006
- Gran Premio di superbike di Assen 2007
- Gran Premio di superbike di Assen 2008
- Gran Premio di superbike di Assen 2009
- Gran Premio di superbike di Assen 2010
- Gran Premio di superbike di Assen 2011
- Gran Premio di superbike di Assen 2012
- Gran Premio di superbike di Assen 2013
- Gran Premio di superbike di Assen 2014
- Gran Premio di superbike di Assen 2015
- Gran Premio di superbike di Assen 2016
- Gran Premio di superbike di Assen 2017
- Gran Premio di superbike di Assen 2018
- Gran Premio di superbike di Assen 2019
- Gran Premio di superbike di Assen 2021
- Gran Premio di superbike di Assen 2022


text:
Wikileaks ta publiká informashon di hendenan inosente.
E wèpsait Wikileaks ta publiká regularmente informashon di hendenan inosente, entre otro muchanan ku ta malu, víktimanan di abusu seksual i hendenan ku un enfermedat mental. Wikileaks ta konosí pa publiká dokumentonan sekreto i datonan ku meta pa hasi sekretonan di gobièrnunan públiko. Sinembargo den e bataya pa logra transparensha frekuentemente ta publiká informashon di siudadanonan tambe, esaki Accosiated Press ta konkluí sigun nan propio análisis nan. Aña pasa so, Wikileaks a publiká datonan médiko di un kantidat grandi di hende riba internèt. Den dos kaso a menshoná nòmber di menornan di edat ku a sufri abuso seksual. Tambe a menshoná nòmber di un hòmber Saudi, ku a keda arestá pa homoseksualidat, algu ku estriktamente prohibí den e pais i kastigabel ku pena di morto. Tambe ta aparesé datonan di divorsio di parehanan i debenan finansiero. Den hopi kaso ta trata di datonan di habitantenan di Saudi Arabia.
Wikileaks no a reakshoná ainda riba e krítikanan. No ta promé biaha ku ta krítika Wikileaks di kompartí informashon personal. Den pasado no a sensura sierto dokumentonan di e partido Demókrata merikano, kousando asina ku diferente numbernan fiskal i informashon di credit card tabata visibel.


text:
Dia Mundial di Turismo ta wordo celebra riba 27 di september tur aña y en conexion cu esaki, A.T.A. a organisa su conferencia anual un biaha mas, e biaha aki den persona, den presencia di mas di 300 persona, despues di 2 aña cu el a ser efectua den forma virtual. Dia Mundial di Turismo ta un ocasion special unda Aruba Tourism Authority ta tuma e oportunidad pa conscientisa comunidad riba e importancia di e industria pa nos pais y celebra e individuonan cu ta traha den turismo. ‘Rethinking tourism’, ta e tema cu Organisacion Mundial di Turismo a scoge e aña aki, considerando cu e sector ta recuperando mundialmente y mester bay anilisa den ki direccion kier bay como destino turistico.
E conferencia a conta cu presencia di varios miembro di Parlamento di Aruba, Minister President, Minister di Turismo y Salud Publico y Minister di Educacion y Deporte como tambe miembronan di Hunta di directiva di A.T.A., CEO di AHATA, CEO di AAA, CEO di APA, Presidente di ATSA y socionan den e industria. Adicionalmente, e conferencia tawata e sesion di apertura oficial pa e Conferencia di ‘Aruba Meets Europe’, cu a trece tur socio clave y hopi nobo na nos isla e siman aki, pa cual A.T.A. tin un programa completo prepara pa nan. Manera custumber studiantenan di e unidad di Hospitalidad di EPI y di e facultad di Turismo di Universidad di Aruba tambe tawata presente. Tur acompaña pa e ekipo di A.T.A. Aruba. Edjean Semeleer a fungi como Maestro di Ceremonia y a deleita e participantenan cu musica di Aruba, acompaña pa Chris Kross. Mester bisa cu durante di e dia di celebracion, A.T.A. a dedica atencion separa na e industria di turismo crucero pa medio di otro edicion di “Cruise Symposium Aruba” cual a tuma lugar despues di e celebracion ariba menciona.
Durante e transcurso di e mainta Minister Oduber y Ronella Croes CEO di A.T.A. a hiba palabra, sigui pa Max Pinas y Julius van Leeuwen di ‘DEPT Agency’, un di e agencianan internacional cu A.T.A. ta traha cu n’e. Bunita pa menciona ta cu Max a nace na Aruba y Julius a crece kinan, pues ambos tin un conexion cu nos isla, y pesey mes a wordo scogi pa comparti nan expertisio y inspira.
Como parti di su presentacion, Ronella a menciona cu un di e elementonan cu mas a resalta durante e pandemia como tambe den periodo di recuperacion ta e resiliencia cu nos tin como un nacion. Esaki ta un elemento di Aruba su DNA y esaki tawata e compas cu a guia nos durante e crisis. Nos recuperacion tawata posibel a traves di e resiliencia ey combina cu trabao duro y esfuerso di socionan den sector publico y sector priva y sigur tambe e apoyo di nos comunidad.
Den liña cu e tema; ‘rethinking tourism’, A.T.A. lo sigui pensa y adapta esfuersonan dirigi riba bienestar di nos industria, nos isla y nos hendenan.
Un danki special na tur persona cu ta traha sea directamente of indirectamente den turismo. Danki pa aporta na e pilar di nos economia, danki pa hiba nos isla dilanti. Na e ekipo di A.T.A na Aruba pero tambe na Norte America, Latino America y Europa, danki pa boso pasion pa nos isla y su bienestar.